cyanic-selkie/wikianc huggingface dataset:
അർദ്ധവിരാമം (ഗ്രന്ഥം)
അമർത്ത്യാനന്ദ രചിച്ച ഗ്രന്ഥമാണ് അർദ്ധവിരാമം. 1993-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
കക്കുടാരം
കോഴിക്കോട് ജില്ലയിലെ വടകര താലൂക്കിലെ മരുതോങ്കര പഞ്ചായത്തിലെ ഒന്നാം വാർഡിൽ സ്ഥിതി ചെയ്യുന്ന ഒരു സ്ഥലമാണ് കക്കുടാരം.
ഇവിടെ ഉള്ള സ്ഥാപനങ്ങൾ
വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
ആദിത്യ (കൃത്രിമോപഗ്രഹം)
ബഹിരാകാശത്തു നിന്നും സൂര്യനെ നിരീക്ഷിക്കുന്നതിനുള്ള ഇന്ത്യൻ കൃത്രിമോപഗ്രഹമാണ്‌ ആദിത്യ (Aditya).(आदित्य, lit: Sun)
ഇതിന്റെ ആശയം പൂർത്തീകരിച്ചത് ജനുവരി 2008 ൽ അഡൈസറി കമ്മിറ്റി ഫോർ സ്പേസ് റിസർച്ച് (Advisory Committee for Space Research) ആണ്‌. ഇതിന്റെ രൂപകല്പനയും നിർമ്മാണവും, പിന്നീട് ഇതിന്റെ വിക്ഷേപണവും നടത്തുന്നത് ഐ.എസ്.ആർ.ഒ (ISRO ആണ്‌. ഐ.എസ്.ആർ.ഒ യുടെ ചെയർമാൻ ജി.മാധവൻ നായർ ഇതിന്റെ പ്രഖ്യാപനവും അനുമതിയും 10 നവംബർ 2008 ന്‌ നൽകി.
ഇതിന്റെ വിക്ഷേപണം 2020 ൽ നടത്താനാണ് പദ്ധതിയിട്ടിരിക്കുന്നത്. പ്രധാനമായും കൊറോണയെക്കുറിച്ച് പഠിക്കാനാണ്‌ ഇത് വിക്ഷേപിക്കുന്നത്. ഈ കൃത്രിമോപഗ്രഹം അത്യാധുനിക സോളാർ കൊറോണാഗ്രാഫ് വഹിക്കുന്നുണ്ട്. ഈ കൃത്രിമോപഗ്രഹത്തിന്റെ ഭാരം ഏകദേശം 100 kg ഉണ്ട്. ഇതിന്റെ പദ്ധതി ചെലവ് inr 500000000 ആകുമെന്ന് കരുതുന്നു. ഭൂമിയുടെ ഭ്രമണപഥത്തിൽ ഏകദേശം 800 km ൽ ആണ്‌ ഇത് സ്ഥാപിക്കുന്നത്. ഇത് കൊറോണൽ ഹീറ്റിംഗിന്റെ അടിസ്ഥാന പ്രശ്നങ്ങൾ പഠിക്കുമെന്ന് കരുതുന്നു.
ലക്ഷ്യം
സോളാർ കോറോണ അഥവാ സൗര്യ പ്രഭാമണ്ഡലം ക്രമാതീതമായി ചൂടുപിടിക്കുന്നതിന്റെ കാരണം കണ്ടെത്തുകയാണ് ആദിത്യ 1 പ്രധാനമായും ലക്ഷ്യമിടുന്നത്. ഭൂമിക്കും സൂര്യനുമിടയിലുള്ള ലഗ്രാംജിയൻ പോയിന്റ് ഒന്നിൽ നിന്ന് സൂര്യനെക്കുറിച്ചുള്ള പഠനം നടത്താനാണു പദ്ധതി. സൂര്യനെ മുഴുവൻ സമയവും തടസ്സങ്ങളില്ലാതെ കാണാനാകുമെന്നതാണ് എൽ-1 പോയിന്റിന്റെ പ്രത്യേകത. അതുകൊണ്ടുതന്നെ ആദിത്യ -എൽ 1 എന്ന പേരിലാണ് ഇപ്പോൾ ഇന്ത്യയുടെ സൂര്യദൗത്യം അറിയപ്പെടുന്നത്.
അവലംബം
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
മെക്സിക്കാലി
മെക്സിക്കാലി മെക്സിക്കോയിലെ സംസ്ഥാനമായ ബഹാ കാലിഫോർണിയയുടെ തലസ്ഥാനവും മെക്സിക്കാലി മുനിസിപ്പാലിറ്റിയുടെ ആസ്ഥാനവുമാണ്. 2010-ലെ സെൻസസ് പ്രകാരം മെക്സിക്കാലി നഗരത്തിലെ ജനസംഖ്യ 689,775 ആണ്. അതേസമയം മെട്രോപ്പോളിറ്റൻ പ്രദേശത്തിന്റെ മൊത്തത്തിലുള്ള ജനസംഖ്യ 996,826-ൽ എത്തിയിരുന്നു. ബഹാ കാലിഫോർണിയയിലെ ഏറ്റവും ജനസംഖ്യയുള്ള രണ്ടാമത്തെ നഗരവും മെട്രോപ്പോളിറ്റൻ പ്രദേശവുമാണിത്. ആധുനികവത്കൃതവും മരുഭൂ മേഖലയിലെ ഒരു പ്രധാന ജനസംഖ്യാ കേന്ദ്രമായ മെക്സിക്കാലിയിൽ ഉയർന്ന വിദ്യാഭ്യാസവും വൈദഗ്ദ്ധ്യവുമുള്ള ഒരു ജനതയാണുള്ളത്. മെക്സിക്കാലിയുടെ സാമ്പത്തിക വ്യവസ്ഥ ചരിത്രപരമായി കാർഷികോത്പന്നങ്ങളെ അടിസ്ഥാനമാക്കിയാണു നിലനിൽക്കുന്നത്. സമ്പദ് വ്യവസ്ഥയുടെ ഒരു വലിയ മേഖലയായി അതു തുടരുകയും ചെയ്യുന്നു.
അവലംബം
വർഗ്ഗം:മെക്സിക്കോയിലെ നഗരങ്ങൾ
ധ്വാനിക ടോർപിഡൊ
ധ്വാനിക രീതികളുപയോഗിച്ച് ലക്ഷ്യത്തിലെത്തുന്ന നാവിക ടോർപിഡൊയാണ് ധ്വനിക ടോർപിഡൊ(Acoustic torpedo). ഇതിനെ ഹോമിങ് ടോർപിഡൊ എന്നും വിളിക്കാറുണ്ട്. ലക്ഷ്യം കണ്ടെത്തുന്ന രീതി ഒഴികെ മറ്റെല്ലാത്തിലും (വലിപ്പം, ആയുധക്കോപ്പുകൾ, നോദന സംവിധാനം) ഇവയും ഇതര ടോർപിഡൊകളും സമാനമാണ്. ഈയിനം ടോർപിഡോകൾ കൃത്യമായ ലക്ഷ്യത്തിനു പകരം ലക്ഷ്യപ്രാന്തത്തെ ലാക്കാക്കി വിക്ഷേപിച്ചാൽ മതിയാകും.
ധ്വനിക സംവിധാനം
ലക്ഷ്യവുമായുള്ള അകലം ഇതിലെ ധ്വാനിക സംവിധാനത്തിന്റെ പ്രഭാവപരിധിയിലും (100-500 മീ.) കുറയുന്നതോടെ ഇതിലെ സെർവോമെക്കാനിസം പ്രവർത്തിച്ചുതുടങ്ങും. ഈ ഗൈഡിങ് സംവിധാനത്തിൽ പ്രധാന പങ്കുവഹിക്കുന്നത് ടോർപിഡൊയിൽ ഉറപ്പിച്ചിട്ടുള്ള ധ്വാനിക സംസൂചകമാണ്. ഇത് സക്രിയ ഇനത്തിലോ നിഷ്ക്രിയ ഇനത്തിലോ ഉള്ളതാകാം. സക്രിയ ഇനമാണെങ്കിൽ ടോർപിഡൊയുടെ നാസികയിൽ ഒരു സോണാർ ഉണ്ടാകും. സോണാർ ഉത്സർജനം ചെയ്യുന്ന ധ്വാനിക സിഗ്നലുകൾ ലക്ഷ്യസ്ഥാനത്ത് തട്ടി പ്രതിഫലിച്ച് തിരിച്ചുവരുന്നു. ഇവയെ ആശ്രയിച്ച് ടോർപിഡൊ സ്വയം ഗതി നിയന്ത്രിച്ച് ലക്ഷ്യസ്ഥാനത്തെത്തുന്നു. നിഷ്ക്രിയ രീതിയിൽ ശരവ്യസ്ഥാനത്തുനിന്നു പുറപ്പെടുന്ന ശബ്ദത്തെ (ഉദാ. പ്രൊപ്പെല്ലർ രവം) അവലംബിച്ചാണ് ടോർപിഡൊ നീങ്ങുന്നത്.
പോരായ്മകൾ
കുറഞ്ഞ ആക്രമണ പരാസം, വേഗതക്കുറവ് എന്നിവയാണ് ഇവയുടെ പ്രധാന പോരായ്മകൾ. ഇതിലെ ട്രാൻസ്ഡ്യൂസെർ ചെറുതും അതിന്റെ ദിശാത്മകത (directivity) ഉയർന്നതുമായതിനാൽ അവയുടെ പ്രവർത്തനത്തിനുപയോഗിക്കേണ്ടിവരുന്ന തരംഗ ആവൃത്തിയും ഉയർന്നതായിരിക്കും. ഇതുകൊണ്ട് ആക്രമണ പരാസം കുറയാനിടയാകുന്നു. ടോർപിഡൊയുടെ ജലാന്തര പ്രയാണം സൃഷ്ടിക്കുന്ന രവത്തിന്റെ തീവ്രത ലക്ഷ്യസ്ഥാനത്തുനിന്ന് ഉത്സർജനം ചെയ്യപ്പെടുന്ന രവത്തിന്റേതിനെക്കാൾ കുറഞ്ഞിരിക്കാൻവേണ്ടി ടോർപിഡൊയുടെ പ്രയാണവേഗത കുറയ്ക്കുകയാണ് പതിവ്.
രക്ഷപ്പെടാനുള്ളരീതി
ഇവയിൽനിന്ന് രക്ഷപ്പെടുന്നത് രണ്ട് രീതികളിലാകാം. നിഷ്ക്രിയ സംവിധാനമുള്ളവയെ ആകർഷിക്കാനായി ലക്ഷ്യത്തിൽനിന്ന് അകലെ ഏതെങ്കിലും വിധത്തിൽ കൂടിയ തീവ്രതയുള്ള ശബ്ദം സൃഷ്ടിക്കുന്നു. ടോർപിഡൊ ഉന്നംതെറ്റി സഞ്ചരിച്ച് സ്വയം നിർവീര്യമാകും. സക്രിയ രീതിയിലുള്ളവയിൽനിന്ന് രക്ഷനേടാനായി ഏതെങ്കിലും തരത്തിലുള്ള മാധ്യമങ്ങളുടെ സാന്നിധ്യം വേണ്ടിവരും. ഇവയിൽ തട്ടി പ്രതിഫലിച്ചുവരുന്ന സിഗന്ലുകളാൽ നയിക്കപ്പെട്ട് ടോർപിഡൊ പ്രസ്തുത മാധ്യമത്തിൽ തട്ടി വിസ്ഫോടനവിധേയമാവുന്നു.
പുറംകണ്ണികൾ
വർഗ്ഗം:യുദ്ധോപകരണങ്ങൾ
അരങ്ങു കാണാത്ത നടൻ
തിക്കോടിയൻ രചിച്ച ഗ്രന്ഥമാണ് അരങ്ങു കാണാത്ത നടൻ. 1992-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഐക്കണോസ്റ്റാസിസ്
ക്രൈസ്തവ ദേവാലയങ്ങളുടെ ഉള്ളിൽ സ്ഥാപിച്ചിട്ടുള്ള അലംകൃതങ്ങളായ മറകളാണ് ഐക്കണോസ്റ്റാസിസ് എന്നറിയപ്പെടുന്നത്. ബൈസാന്ത്യൻ ശൈലിയിൽ നിർമ്മിക്കപ്പെട്ടിട്ടുള്ള പള്ളികളിലാണ് ഇതു സാധാരണ കാണപ്പെടുന്നത്. ഐക്കണോസ്റ്റാസിസ് സ്ക്രീനുകൾ സാധാരണയായി കല്ലിലും തടിയിലും ലോഹത്തിലും നിർമ്മിക്കാറുണ്ട്. ആരാധനസ്ഥലത്തിനു പിന്നിൽ ദേവലയത്തിലെ പ്രധാന കവാടത്തിനടുത്താണ് ഇത്തരം സ്ക്രീനുകൾ സ്ഥപിക്കുക പതിവ്. റഷ്യയിലും അമേരിക്കയിലും ഇത്തരം സ്ക്രീനുകൾ ധാരാളം കണ്ടുവരുന്നുണ്ട്.
വിഭജനത്തിന്
ആദ്യകാലങ്ങളിൽ ലളിതമായ വിഭജനതിനോ തത്കാലമറവുകൾക്കോ വേണ്ടിയാണ് ഐക്കണോസ്റ്റാസിസ് സ്ക്രീനുകൾ ഉപയോഗിച്ചിരുന്നത്. ഇത്തരം സ്ക്രീനുകൾ മതസംബന്ധിയായിട്ടുള്ള ശില്പങ്ങളും കൊത്തുപണികളും കൊണ്ടലങ്കരിച്ചിരുന്നു. പൗരസ്ത്യ ഓർത്തഡോക്സ് ദേവാലയങ്ങളിൽ അലങ്കാരത്തിനായും വിഭജനാർഥവും ഇത്തരം സ്ക്രീനുകൾ ഉപയോഗിച്ചിരുന്നു. കാലക്രമേണ സ്തൂപങ്ങൾ (columns) കെട്ടി ഉയർത്തി അവയ്ക്കുമധ്യേ ഐക്കണുകൾ ക്രമീകരിച്ച് ഇവയുടെ ഉപയോഗം ക്കൂടുതൽ കാര്യക്ഷമമാക്കി. ദേവാലയങ്ങൾക്കുള്ളിൽ ഏതാണ്ട് മധ്യഭാഗം വരെ പല ഉയരത്തിൽ ഇത്തരം സ്ക്രീനുകൾകൊണ്ട് മറച്ചിരുന്നു. ചിലപള്ളികളിൽ, കൊത്തുപണികൾ കൊണ്ട് അലങ്കരിക്കപ്പെട്ട സ്ക്രീനുകളുടെ മുൻഭാഗത്ത് മുന്നു വാതിലുകൾ ഘടിപ്പിച്ചിരുന്നു. വാതിലുകളുടെ മുൻഭാഗം കമാനങ്ങളും തൊരണങ്ങളും കൊണ്ട് മോടി പിടിപ്പിക്കുകയും പതിവായിരുന്നു.
യവനികയ്ക്കുപകരം
പാശ്ചാത്യ-മധ്യ-പൗരസ്ത്യശൈലികളിൽ നിർമ്മിക്കപ്പെട്ടിട്ടുള്ള ക്രൈസ്തവ ദേവാലയങ്ങലിൽ ആൾത്താരയുടെ മുന്നിൽ, രണ്ടു വശങ്ങളിലായി ഓരോ ചെറിയ മുറിയും അവയ്ക്കു മുൻപിൽ യവനികയുടെ ഉപയോഗം നിർ‌‌വഹിക്കത്തക്കവണ്ണം വച്ചിട്ടുള്ള ഐക്കണോസ്റ്റാസിസുകളും കാണാം.
ക്രൈസ്തവ ദേവാലയങ്ങളിൽ സാധാരണ കണ്ടുവരുന്ന പ്രധാന ഐക്കണുകൾ ക്രിസ്തുവിന്റെ വിവിധ അപദാനങ്ങളെ പ്രതിപാദിക്കുന്നവ, വിധികർത്താവായുള്ള ക്രിസ്തുവിന്റെ രാജോചിതമായ രണ്ടാം വരവ്, അന്ത്യ തിരുവത്താഴം തുടങ്ങിയവയാണ്.
വിഖ്യാത ഐക്കണുകൾ
ഐക്കണുകൾക്ക് വിശ്വവിഖ്യാതമായി തീർന്നിട്ടുള്ള യു. എസ്. എസ്. ആറിൽ ഐക്കണോസ്റ്റാസിസ് സ്ക്രീനുകൾ ഒട്ടുംതന്നെ വിരളമല്ല. അവ ഭീമാകാരങ്ങളും കൊത്തുപണികൾ കൊണ്ട് അലംകൃതങ്ങളും ലോഹ നിർമിതങ്ങളുമാണ്. ഇവയ്ക്കു പുറമേ മറ്റുചില ഐക്കണോസ്റ്റാസിസ് മറകളും നിർമ്മിക്കുക സാധാരണമാണ്. സൈവദൂതന്മാരായ ഗബ്രിയേൽ, മൈക്കൾ എന്നിവരുടെ ഐക്കൺ ചിത്രങ്ങൾ, പന്ത്രണ്ട് അപ്പോസ്തലന്മാർ, പഴയനിയമത്തിലെ പ്രവാചകന്മാർ എന്നിവരെ പ്രതിനിധാനം ചെയ്യുന്ന ശില്പങ്ങൾ, ദേവാലയങ്ങളിലെ പെരുന്നാൾദൃശ്യങ്ങൾ ചിത്രീകരിക്കുന്ന ഐക്കണുകൾ തുടങ്ങിയവ ഇത്തരം ഐക്കണൊസ്റ്റാസിസ് സ്ക്രീനുകളിൽ കാണാം.
ഹാരി കെല്ലർ
പത്തൊൻപതാം നൂറ്റാണ്ടിന്റെ അന്ത്യത്തിലും ഇരുപതാം നൂറ്റാണ്ടിന്റെ പ്രാരംഭത്തിലും ബൃഹത്തായ സ്റ്റേജ് ഷോകൾ അവതരിപ്പിച്ചിരുന്ന ഒരു അമേരിക്കൻ മാന്ത്രികനായിരുന്നു ഹാരി കെല്ലർ (ജീവിതകാലം : ജൂലൈ 11, 1849 - മാർച്ച് 10, 1922).
ഹാരി കെല്ലർ, ഹാരി ഹൌഡിനിയുടെ മുൻഗാമിയും റോബർട്ട് ഹെല്ലറുടെ സമകാലികനും ഇസയ്യ ഹ്യൂഗസ് എന്ന മാന്ത്രികന്റെ കീഴിൽ പരിശീലനം നേടിയ അദ്ദേഹത്തിന്റെ പിൻഗാമിയുമായിരുന്നു. "അമേരിക്കൻ മാന്ത്രികരുടെ മേധാവി" എന്ന് പലപ്പോഴു വിശേഷിപ്പിക്കപ്പെട്ടിരുന്ന അദ്ദേഹം അഞ്ച് ഭൂഖണ്ഡങ്ങളിൽ വ്യാപകമായി മാന്ത്രികവിദ്യകൾ അവതരിപ്പിച്ചുത. അദ്ദേഹത്തിന്റെ ഏറ്റവും അവിസ്മരണീയമായ വേദിയിലെ മായാജാലവിദ്യകളിലൊന്ന് യഥാർത്ഥത്തിൽ ജോൺ നെവിൽ മാസ്‌ക്ലിൻ കണ്ടുപിടിച്ചതും പിന്നീട് ഹാരി ബ്ലാക്ക്സ്റ്റോൺ സീനിയർ അവതരിപ്പിച്ചിരുന്നതുമായ "ലെവിറ്റേഷൻ ഓഫ് പ്രിൻസസ് കർണാക് " എന്ന് പരസ്യം ചെയ്യപ്പെട്ട, ഒരു പെൺകുട്ടി അന്തരീക്ഷത്തിൽ തങ്ങിനിൽക്കുന്നതായ ജാലവിദ്യയായിരുന്നു. "ബ്ലൂ റൂം" ഉൾപ്പെടെ അദ്ദേഹത്തിന്റെ പല മായാജാല വിദ്യകളും സെറ്റുകളും നിർമ്മിച്ചിരുന്ന മാർട്ടിങ്ക മാജിക് കമ്പനിയുടെ ഒരു ദീർഘകാല ഇടപാടുകാരനായിരുന്ന അദ്ദേഹം.
ആദ്യകാലം
ബഹുഭൂരിപക്ഷം മാന്ത്രികരുടേയും കാര്യത്തിലെന്നപോലെ, കെല്ലറുടെ ആദ്യകാല ജീവിതവും സ്ഥിരീകരിക്കാൻ കഴിയുന്നതല്ല. പെൻ‌സിൽ‌വാനിയയിലെ ഈറിയിൽ ജർമ്മൻ കുടിയേറ്റക്കാർക്ക് ജനിച്ച അദ്ദേഹത്തിന്റെ യഥാർത്ഥ പേര് ഹെൻ‌റിക് കെല്ലർ എന്നായിരുന്നു. അദ്ദേഹത്തെ ചിലപ്പോൾ ഹെൻറി എന്ന് വിളിക്കാറുണ്ടായിരുന്നുവെങ്കിലും പിന്നീട് അത് ഹാരി എന്നാക്കി മാറ്റി. കുട്ടിക്കാലത്ത് "ചിക്കൻ‌" പോലെയുള്ള അപകടകരമായ ഗെയിമുകൾ കളിക്കാൻ കെല്ലർ ഇഷ്ടപ്പെട്ടിരുന്നു. കെല്ലർ ഒരു ഔഷധക്കടക്കാരന്റെ കീഴിൽ പരിശീലനം നേടുകയും വിവിധ രാസ മിശ്രിതങ്ങൾ ഉപയോഗിച്ച് പതിവായി പരീക്ഷണങ്ങൾ നടത്തുകയും ചെയ്തു. ഒരു അവസരത്തിൽ, കെല്ലർ തന്റെ തൊഴിലുടമയുടെ ഔഷധശാലയുടെ തറയിൽ ഒരു ദ്വാരം വീഴ്ത്തി. മാതാപിതാക്കളുടെ ക്രോധത്തെ ഭയന്ന കെല്ലർ ഒരു ട്രെയിനിൽ കയറിപ്പോകുകയും ഒരു നാടോടിയായി അലയുകയും ചെയ്തു. അന്ന് അദ്ദേഹത്തിന് കേവലം പത്ത് വയസ്സ് പ്രായം മാത്രമേ ഉണ്ടായിരുന്നുള്ളൂ.
പിന്നീട് ന്യൂയോർക്കിൽ നിന്നുള്ള ബ്രിട്ടീഷ് വംശജനായ ഒരു മതകാര്യ മന്ത്രിയുമായി കെല്ലർ ചങ്ങാത്തം സ്ഥാപിച്ചു. ഒരു മന്ത്രിയാകാനായി പഠനം നടത്തിയാൽ കെല്ലറെ ദത്തെടുക്കാനും അദ്ദേഹത്തിന്റെ വിദ്യാഭ്യാസത്തിന് പണം നൽകാനും അദ്ദേഹം സന്നദ്ധനായിരുന്നു. ഒരു സായാഹ്നത്തിൽ "ദി ഫാകിർ ഓഫ് അവ" എന്നറിയപ്പെട്ടിരുന്ന നാടോടി മാന്ത്രികനായിരുന്ന ഇസിയയ്യ ഹാരിസ് ഹഗ്ഗെസിന്റെ മാന്ത്രിക പ്രകടനം കാണാനിടയായ കെല്ലർക്ക് ആ ഷോയ്ക്ക് ശേഷം ഉടൻ തന്നെ വേദിയിലേക്ക് പോകാനുള്ള അഭിനിവേശം ആരംഭിച്ചു.അദ്ദേഹം പിന്നീട് ഹൌഡിനിയോട് പറഞ്ഞു, "ഞാൻ വളരെ അസ്വസ്ഥനായി, മാന്ത്രികതയെക്കുറിച്ചുള്ള പുസ്തകങ്ങൾ വിലകൊടുത്തു വാങ്ങുകയും, ഒടുവിൽ എന്റെ സുഹൃത്തും ഗുണഭോക്താവുമായിരുന്ന വ്യക്തിയെ വിട്ടുപോകുകയും ചെയ്തു".
ന്യൂയോർക്കിലെ ബഫല്ലോയിലെ ഒരു കൃഷിയിടത്തിൽ ജോലി ചെയ്യുന്നതിനിടയിൽ, ഒരു സഹായിയെ തിരയുന്നതിനായി ഹഗ്ഗെസ് പത്രത്തിൽ നൽകിയ പരസ്യത്തിന് അദ്ദേഹം മറുപടി നൽകി. താമസിയാതെ കെല്ലർ അയാളുടെ സാഹായിയായി നിയമിതനാകുകയും പതിനാറാമത്തെ വയസ്സിൽ മിഷിഗണിലെ ഡൺകിർക്കിൽ തന്റെ ആദ്യത്തെ ഒറ്റയ്ക്കുള്ള പ്രകടനം നടത്തുകയും അതൊരു ദുരന്തമായി കലാശിച്ചതോടെ കെല്ലർ ഹ്യൂസിനൊപ്പം സഹായിയായി വീണ്ടും ജോലിക്ക് പോകുകയും ചെയ്തു. രണ്ട് വർഷത്തിന് ശേഷം, മികച്ച പ്രകടനങ്ങളുമായി കെല്ലർ വീണ്ടും ശ്രമിച്ചുവെങ്കിലും, മോശം സാമ്പത്തിക അവസ്ഥയിലായിരുന്നതിനാൽ, ആദ്യകാല കരിയറിൽ പലപ്പോഴും ഷോയ്ക്കായി ഉപകരണങ്ങൾ കടം വാങ്ങുന്നതും കടം കൊടുത്തവരിൽനിന്ന് ഒഴിഞ്ഞുമാറുന്നതും ഉൾപ്പെട്ടിരുന്നു.
ഔദ്യോഗിക ജീവിതം
മെക്സിക്കോയിൽ അവർക്ക് 10,000 ഡോളർ (ഇന്നത്തെ കണക്കുകളിൽ 221,000 ഡോളർ) സമ്പാദിക്കാൻ കഴിഞ്ഞു. 1875 ൽ റിയോ ഡി ജനീറോയിൽ ഡോം പെഡ്രോ രണ്ടാമൻ ചക്രവർത്തിക്ക് മുന്നിൽ മാജിക് അവതരിപ്പിച്ചതോടെ ഈ പര്യടനം അവസാനിച്ചു.
തുടർന്ന്, ഇംഗ്ലണ്ടിലെ ഒരു പര്യടനത്തിലേക്കുള്ള യാത്രാമധ്യേ, കെല്ലറും ഫേയും  സമുദ്ര യാത്ര ചെയ്യുകയായിരുന്ന ബോയ്നേ എന്ന കപ്പൽ, ബിസ്കേ ഉൾക്കടലിൽവച്ച് മുങ്ങി. കെല്ലറുടെ ഉപകരണങ്ങളും വസ്ത്രങ്ങളും ഒപ്പം കപ്പലിലെ സ്വർണവും വെള്ളിയും പരുക്കൻ വജ്രങ്ങളും അടങ്ങിയ ചരക്കുകളും മുങ്ങിപ്പോയി. കപ്പൽഛേദത്തിനുശേഷം കെല്ലറിന് തന്റെ ചുമലിൽ സൂക്ഷിച്ചിരുന്ന വസ്ത്രങ്ങളും ധരിച്ചിരുന്ന ഒരു വജ്ര മോതിരവും മാത്രമേ അദ്ദേഹത്തിന്റെ കയ്യിൽ അവശേഷിച്ചിരുന്നുള്ളൂ. അതിനുശേഷം, ന്യൂയോർക്കിലെ അദ്ദേഹത്തിന്റെ ബാങ്കർമാർ അദ്ദേഹം നിർദ്ധനനായ വിവരത്തിനു സന്ദേശമയച്ചു. പണത്തിനായി അലഞ്ഞു നിരാശനായ കെല്ലർ തന്റെ വജ്ര മോതിരം വിൽക്കുകയും ഡേവൻപോർട്ടിൽ വീണ്ടും ചേരാൻ സന്നദ്ധനായ ഫേയുമായി പിരിയുകയും ചെയ്തു.
ജോൺ നെവിൽ മാസ്കെലിനെയുടേയും ജോർജ് ആൽഫ്രഡ് കുക്കിന്റേയും ഈജിപ്ഷ്യൻ ഹാൾ എന്ന വിളിക്കപ്പെട്ടിരുന്ന തീയേറ്റർ സന്ദർശിച്ചശേഷം ഒരിടത്തു സ്ഥിരമായിരുന്ന് ഇന്ദ്രജാലം അവതരിപ്പിക്കുകയെന്ന ആശയത്തിൽ അദ്ദേഹം ആകൃഷ്ടനായി. മാസ്‌കെലിനെയും കുക്കും അവതരിപ്പിച്ചിരുന്ന  ജാലവിദ്യകൾ അദ്ദേഹത്തിന് വളരെ ഇഷ്ടമായിരുന്നു. അവിടെ ഫ്രഞ്ച് മാന്ത്രികനായിരുന്ന ബ്യൂട്ടിയർ ഡി കോൾട്ട 'ദി വാനിഷിംഗ് ബേർഡ്കേജ്' അവതരിപ്പിക്കുകയും, കെല്ലർ ഈ വിദ്യ സ്വായത്തമാക്കേണ്ടതാണെന്നു തീരുമാനിക്കുകയും തന്റെ കയ്യിൽ അവശേഷിക്കുന്ന പണം ഈ ജാലവിദ്യ അദ്ദേഹത്തിൽനിന്ന് വിലകൊടുത്തു വാങ്ങാൻ ചെലവഴിക്കുകയും ചെയ്തു. ജൂനിയസ് സ്പെൻസർ മോർഗനിൽ നിന്ന് (ജെ.പി. മോർഗന്റെ പിതാവ്) 500 ഡോളർ അദ്ദേഹം കടം വാങ്ങുകയും, ബ്രസീലിലായിരിക്കുമ്പോൾ നടത്തിയ ബാങ്ക് ഇടപാടിൽ നിന്ന് തന്റെ പണം വീണ്ടെടുക്കാൻ ശ്രമിക്കുന്നതിനായി അമേരിക്കയിലേക്ക് മടങ്ങിപ്പോകുകയും ചെയ്തു. ബ്രസീലിൽ നിന്നുള്ള മെയിൽ ഇടപാടുകൾ മന്ദഗതിയിലാണെന്ന് അറിഞ്ഞതിനാൽ അദ്ദേഹത്തിന് തന്റെ 3,500 ഡോളർ മുഴുവൻ വീണ്ടെടുക്കാൻ കഴിഞ്ഞു. ഈ പണമുപയോഗിച്ച് ഇംഗ്ലണ്ടിലെ മാസ്കെലിനെയുടേയും കുക്കിന്റേതുമായി സമാനമായ ഒരു "ട്രൂപ്പ്" ആരംഭിക്കുക മാത്രമല്ല, പുതിയ തിയേറ്ററിന് ഈജിപ്ഷ്യൻ ഹാൾ എന്നുതന്നെ പേരിടുകയും ചെയ്തു.
1878-ൽ കെല്ലർ ഇംഗ്ലണ്ടിലേക്ക് മടങ്ങുകയും 12,000 ഡോളർ പുതിയ ഉപകരണങ്ങൾ വാങ്ങാൻ നിക്ഷേപിക്കുകയും ചെയ്തു. അതിൽ മാസ്‌ക്ലൈനിന്റെ ചീട്ടുകളി സംബന്ധമായ വിദ്യയായ "സൈക്കോ"യും ഉൾപ്പെട്ടിരുന്നു.
1882 ലെ മറ്റൊരു ലോക പര്യടനത്തിനുശേഷം, കെല്ലർ ഓസ്‌ട്രേലിയയിലെ മെൽബണിൽ വീണ്ടും മാന്ത്രിക പ്രകടനം നടത്തുകയും സ്റ്റേജിനു പിന്നിൽ തന്റെ ഓട്ടോഗ്രാഫിനായി കാത്തുനിന്ന ആരാധികയായ ഇവാ ലിഡിയ മെഡ്‌ലിയെ കാണുകയും ചെയ്തു. തന്റെ യാത്രാവേളകളിൽ എഴുത്തുകുത്തുകൾ നടത്താമെന്ന് അദ്ദേഹം കെല്ലർക്ക് വാക്കുകൊടുത്തു. അടുത്ത അഞ്ച് വർഷത്തേക്ക് അവർ പരസ്പരം കത്തുകൾ കൈമാറിയിരുന്നു.
പെൻ‌സിൽ‌വാനിയയിലെ ഫിലഡൽ‌ഫിയയിൽ ചെസ്റ്റ്നട്ട് സ്ട്രീറ്റിലെ ഒരു പഴയ കെട്ടിടം വാടകയ്ക്ക് എടുത്തശേഷം 1884 ഡിസംബറിൽ കെല്ലർ തന്റെ ഈജിപ്ഷ്യൻ ഹാളിന്റെ പതിപ്പ് ആരംഭിച്ചു. 264 പ്രകടനങ്ങൾക്ക് ശേഷം 1885 ജൂൺ 24 ന് കെല്ലർ തിയേറ്റർ അടച്ചുപൂട്ടി. കെല്ലർ വിട്ടുപോയതിനുശേഷം ഈ തിയേറ്റർ കത്തിനശിച്ചു.
കെല്ലർ അമേരിക്കയിൽ പ്രകടനം നടത്തുന്നസമയത്ത്, പെൻ‌സിൽ‌വാനിയയിലെ ഈറിയിലെ സ്റ്റേജിൽ ഇന്ദ്രജാല പ്രകടനം നടത്തുന്നതിനായി പ്രത്യക്ഷപ്പെടുന്നതിന് ആഴ്ചകൾക്ക് മുമ്പായി മെഡ്‌ലി അദ്ദേഹത്തിന്റെയുടത്ത് എത്തി. വേദിയിൽ കുഴൽവാദ്യം വായിച്ച അവർ മാജിക് വ്യവസായത്തെക്കുറിച്ച് പഠിക്കുവാൻ ആരംഭിച്ചു. കെല്ലറും മെഡ്‌ലിയും 1887 നവംബർ 1 ന് മിഷിഗണിലെ കലമാസുവിലുള്ള ഒരു പള്ളിയിൽ വച്ച് വിവാഹിതരായി. തുടർന്നുള്ള വർഷങ്ങളിൽ കെല്ലറിന്റെ ഷോകളിൽ അവർ ഒരു പ്രധാന പങ്ക് വഹിക്കുകയും- വരാനിരിക്കുന്ന പല ഇന്ദ്രജാല പ്രകടനങ്ങളിലും അവർ തന്റേതായ ഒരു പങ്കുവഹിച്ചുവെന്ന് മാത്രമല്ല, ഈ ഷോകൾക്ക് സംഗീതം നൽകുന്നതിലും ശ്രദ്ധിച്ചിരുന്നു.
1891 ഒക്ടോബറിൽ കെല്ലർ ഫിലാഡൽഫിയയിലേക്ക് മടങ്ങിപ്പോകുകയും തന്റെ രണ്ടാമത്തെ ഈജിപ്ഷ്യൻ ഹാൾ ചെസ്റ്റ്നട്ട് സ്ട്രീറ്റിലുള്ള കൺസേർട്ട് ഹാളിൽ തുറക്കുകയും ചെയ്തു. 1892 ഏപ്രിൽ 30 ന് കെല്ലർ തന്റെ രണ്ടാമത്തെ ഈജിപ്ഷ്യൻ ഹാളിന്റെ പ്രവർത്തനം ഏഴുമാസത്തെ വിജയകരമായ ഷോകളോടെ അവസാനിപ്പിച്ചു.
കെല്ലർ വിദേശത്തായിരുന്ന കാലഘട്ടത്തിൽ മറ്റൊരു മാന്ത്രികനായ അലക്സാണ്ടർ ഹെർമാൻ പ്രശസ്തനായി ഉയർന്നു വരുകയും അമേരിക്കയിലേക്ക് മടങ്ങിയപ്പോൾ കെല്ലർ അയാളെ ഒരു എതിരാളിയുമായി കാണുകയും ചെയ്തു. കെല്ലറുടെ ചെപ്പടിവിദ്യകളുടെ ന്യൂനതകളെ ഹെർമാൻ പലപ്പോഴും വിമർശിക്കുകയും പകരം മെക്കാനിക്കൽ തന്ത്രങ്ങൾ ഉപയോഗിക്കുന്നതാണ് താൻ ഇഷ്ടപ്പെടുന്നതെന്നും അവകാശപ്പെടുകയും ചെയ്തു. ചെപ്പടിവിദ്യകളുടെ അഭാവം ഉണ്ടായിരുന്നിട്ടും, കൺകെട്ടു വിദ്യയിൽ കെല്ലർ അതീവ നിപുണനായിരുന്നു.
പിൽക്കാല ജീവിതം
കെല്ലർ 1908-ൽ തൊഴിലിൽനിന്ന് വിരമിക്കുകയും ഹോവാർഡ് തർസ്റ്റണെ അദ്ദേഹത്തിന്റെ പിൻഗാമിയാകാൻ അനുവദിക്കുകയും ചെയ്തു. ഫ്രാൻസിലെ പാരീസിൽ അവധിക്കാലത്ത് ചീട്ടിലെ തന്ത്രങ്ങൾ ചെയ്തിരുന്ന കാലത്താണ് തർസ്റ്റണെ കെല്ലർ കണ്ടുമുട്ടിയത്. മേരിലാൻഡിലെ ബാൾട്ടിമോറിലുള്ള ഫോർഡ് തിയേറ്ററിലാണ് കെല്ലർ തന്റെ അവസാന ഷോ നടത്തിയത്. കെല്ലർ ഒടുവിൽ കാലിഫോർണിയയിലെ ലോസ് ഏഞ്ചൽസിലുള്ള വീട്ടിലേക്ക് താമസം മാറി. കെല്ലറുടെ ഭാര്യ രണ്ടു വർഷത്തിനുശേഷം മരിച്ചു.
കെല്ലറെ പലപ്പോഴും മറ്റ് ജാലവിദ്യക്കാർ സന്ദർശിക്കാറുണ്ടായിരുന്നു, പ്രത്യേകിച്ച് ഹാരി ഹൗഡിനി ഉൾപ്പെടെയുള്ളവർ. 1917 നവംബർ 11 ന്, ഒരു ജർമ്മൻ യു-ബോട്ട് (ലോകമഹായുദ്ധത്തിന്റെ ആദ്യത്തെ അമേരിക്കൻ നാശനഷ്ടങ്ങളായി കണക്കാക്കപ്പെടുന്ന) ആക്രമണത്തിൽ യു‌എസ്‌എസ് ആന്റിലീസ് മുങ്ങിയ സംഭവത്തിൽ മരണമടഞ്ഞവരുടെ കുടുംബങ്ങൾക്ക് പ്രയോജനപ്പെടുന്നതിനായി ഹൌഡിനിയുമായി ചേർന്ന് സൊസൈറ്റി ഓഫ് അമേരിക്കൻ മജീഷ്യൻസ് എന്ന സംഘടനയ്ക്കായി അദ്ദേഹം ഒരു ഷോ അവതരിപ്പിച്ചു. വിരമിക്കലിനുശേഷം ഒരു ഷോ കൂടി അവതരിപ്പിക്കാൻ ഹാരി ഹൌഡിനി കെല്ലറെ പ്രേരിപ്പിച്ചു.
അക്കാലത്തെ ഏറ്റവും വലിയ സ്റ്റേജായ ന്യൂയോർക്കിലെ ഹിപ്പോഡ്രോമിലാണ് ഈ ഷോ നടന്നത്. കെല്ലറുടെ പ്രകടനത്തിനുശേഷം, അദ്ദേഹം പോകാൻ തുടങ്ങി, പക്ഷേ ഹൌഡിനി അദ്ദേഹത്തെ തടഞ്ഞുകൊണ്ടുപറഞ്ഞു, "അമേരിക്കയിലെ ഏറ്റവും വലിയ മാന്ത്രികനെ തന്റെ അവസാന പൊതു പ്രകടനത്തിന് ശേഷം വിജയാരവത്തോടെ കൊണ്ടുപോകണം". സൊസൈറ്റി ഓഫ് അമേരിക്കൻ മജീഷ്യൻസിലെ അംഗങ്ങൾ കെല്ലറിനെ ഒരു പല്ലക്കിന്റെ ഇരിപ്പിടത്തിലേക്ക് കയറ്റിയിരുത്തി. 125-അംഗ ഹിപ്പോഡ്രോം ഓർക്കസ്ട്ര ടീം "ഓൾഡ് ലാംഗ് സെയ്ൻ" ആലപിക്കവേ കെല്ലർ ഉപവിഷ്ടനായിരുന്ന പല്ലക്ക് സാവധാനം വേദിയിൽനിന്ന് എടുത്തു കൊണ്ടു പോകപ്പെട്ടു.
അവലംബം
വർഗ്ഗം:അമേരിക്കൻ ജാലവിദ്യക്കാർ
സുരേഷ് കുമാർ (പർവ്വതാരോഹകൻ)
കേരളീയനായ പർവ്വതാരോഹകനാണ് സുരേഷ് കുമാർ. എവറസ്റ്റ് കൊടുമുടി കീഴടക്കിയ രണ്ടു ഇന്ത്യൻ പര്യവേഷണസംഘങ്ങളിലെ അംഗമായിരുന്നു. ആലപ്പുഴ ജില്ലയിലെ മുതുകുളം പട്ടോളി സ്വദേശിയാണ്.
ടിമാക്സ് വിൻഡോ
വിൻഡോസിനു പകരം നിൽക്കുവാൻ കഴിവുള്ള ഓപറേറ്റിംഗ് സിസ്റ്റമാണ് ടിമാക്സ് വിൻഡോ. ഇതിന്ടെ ഉത്ഭവം കൊറിയയിൽ നിന്നാണ്.വിൻഡോസിന്ടെയും ലിനക്സിന്ടെയും ആപ്ലിക്കേഷനെല്ലാം തന്നെ100% ടിമാക്സിനും അനുയോജ്യമാകുമെന്നാണ് ടിമാക്സ് അധികൃതരായ ടിമാക്സ്സോഫ്ട് പറയുന്നത്. 7/7/2009-ൽ സൗത്ത് കൊറിയയിലെ ഇൻറർകോന്ടിനെൻറൽ ഹോട്ടലിൽ വെച്ചാണ് അവർ വ്യക്തമാക്കിയത്. യൂസർ ഇന്ടർഫേസ് വിൻഡോസിന്ടെതിന്ടെ പോലെ തന്നെ.
സുരേഷ് കുമാർ (പർവ്വതാരോഹകൻ)
1991 ഇൻഡോ - ജപ്പാൻ കാഞ്ചൻജംഗ പര്യവേഷണം
പർവതോഹണത്തിൽ മുൻപരിചയം ഒന്നും ഇല്ലാതിരുന്ന സുരേഷ് കുമാർ 1991 ൽ മേജർ ഹുകം സിങ്ങിന്റെ നേതൃത്വത്തിൽ ഇന്തോ ടിബറ്റൻ അതിർത്തി പോലീസ് ലോകത്തിലെ ഏറ്റവും ഉയരം കൂടിയ മൂന്നാമത്തെ കൊടുമുടിയായ കാഞ്ചൻ‌ജംഗ കൊടുമുടിയിലേക്ക് നടത്തിയ ആദ്യ   ഇൻഡോ- ജപ്പാൻ കാഞ്ചൻജംഗ പര്യവേഷണത്തിൽ ഫോട്ടോഗ്രാഫർ ആയി പങ്കെടുത്തു
ടിമാക്സ് വിൻഡോ
പുറത്തേക്കുള്ള കണ്ണികൾ
വർഗ്ഗം:ഓപ്പറേറ്റിങ് സിസ്റ്റങ്ങൾ
സുരേഷ് കുമാർ (പർവ്വതാരോഹകൻ)
1992 ഇന്തോ ടിബറ്റൻ അതിർത്തി പോലീസ് എവറസ്റ്റ് പര്യവേഷണം
പിന്നീട് 1992 ൽ മേജർ ഹുകം സിങ്ങിന്റെ നേതൃത്വത്തിൽ ഇന്തോ ടിബറ്റൻ അതിർത്തി പോലീസ് ആദ്യ എവറസ്റ്റ് പര്യവേഷണം സംഘടിപ്പിച്ചു. ഈ പര്യവേഷണത്തിലും ടീം ഫോട്ടോഗ്രാഫർ ആയി പങ്കെടുത്തു. സൗത്ത് കോൾ, നേപ്പാൾ വഴിയായിരുന്നു എവറസ്റ്റ് പര്യവേഷണം.
1996 ഇന്തോ ടിബറ്റൻ അതിർത്തി പോലീസ് എവറസ്റ്റ് പര്യവേഷണം
1996 ൽ മൊഹീന്ദർ സിങ്ങിന്റെ നേതൃത്വത്തിൽ ഇന്തോ ടിബറ്റൻ അതിർത്തി പോലീസ് രണ്ടാമത് എവറസ്റ്റ് പര്യവേഷണം സംഘടിപ്പിച്ചു. നോർത്ത് കോൾ ,ടിബറ്റ് വഴിയുള്ള ആദ്യ ഇന്ത്യൻ എവറസ്റ്റ് പര്യവേഷണം ആയിരുന്നു ഇത്. ഈ വർഷം ആയിരുന്നു മോശം കാലാവസ്ഥ കാരണം 12 പേർ കൊടുമുടിയിൽ മരണമടഞ്ഞ ദുരന്തം നടന്നത്. 3 ഇന്ത്യക്കാരും ഇതിൽ മരണമടഞ്ഞു. ഈ പര്യവേഷണത്തിൽ ക്ലൈമ്പർ ആയി തന്നെ പങ്കെടുത്തു എങ്കിലും സമ്മിറ്റ് ബിഡ് ചെയ്തിരുന്നില്ല,.
അവലംബം
വർഗ്ഗം:പർവ്വതാരോഹകർ വർഗ്ഗം:എവറസ്റ്റ്‌ കൊടുമുടി വർഗ്ഗം:ആലപ്പുഴ ജില്ലയിൽ ജനിച്ചവർ
ഇൻഡക്റ്റർ
ഒരു അപ്രവർത്തക ഇലക്ട്രോണിക് ഉപകരണമാണ്‌ ഇൻഡക്റ്റർ. വൈദ്യുതധാര കടന്നുപോകുമ്പോൾ ഉണ്ടാകുന്ന കാന്തികക്ഷേത്രത്തിൽ ഊർജ്ജം സൂക്ഷിച്ചുവയ്ക്കുകയാണ്‌ ഈ ഉപകരണം ചെയ്യുന്നത്. കാന്തികോർജ്ജം സൂക്ഷിച്ചുവയ്ക്കാനുള്ള ഇൻഡക്റ്ററിന്റെ കഴിവിനെ ഇൻഡക്റ്റൻസ് ഉപയോഗിച്ചാണ്‌ അളക്കുക. ഫാരഡേയുടെ വൈദ്യുതകാന്തികപ്രേരണനിയമം അനുസരിച്ചാണ്‌ ഇൻഡക്റ്ററിന്റെ പ്രവർത്തനം. വൈദ്യുതധാരയിൽ പെട്ടെന്നുണ്ടാകുന്ന മാറ്റങ്ങളെ ഇൻഡക്റ്റർ ചെറുക്കുന്നു.
പ്രവർത്തനതത്ത്വം
ഒരു ഇൻഡക്റ്ററിൽ കൂടി വൈദ്യുതി കടന്നു പോകുമ്പോൾ, ചുറ്റും കാന്തികക്ഷേത്രം തീർത്തുകൊണ്ട് വൈദ്യുതിയിലെ ഏറ്റക്കുറച്ചിലുകളെ ചെറുക്കുന്ന പ്രക്രീയയാണ് ഇൻഡക്റ്റൻസ് (L). ഇൻഡക്റ്ററിൽ കൂടിയുള്ള വൈദ്യുതി പ്രവാഹത്തിൽ വ്യതിയാനം ഉണ്ടാകുമ്പോൾ അതിനു അനുസരിച്ച് ഇൻഡക്റ്ററിനു ചുറ്റും വ്യതിയാനം സംഭവിച്ചു കൊണ്ടിരിക്കുന്ന ഒരു കാന്തികക്ഷേത്രം രൂപം കൊളളുന്നു, അപ്പോൾ മൈക്കൽ ഫാരഡയുടെ വൈദ്യുതകാന്തിക പ്രേരണതത്വം അനുസരിച്ച് ഇൻഡക്റ്ററിൽ ഒരു e.m.f പ്രേരിതമാക്കപ്പെടുകയും ഈ പ്രേതിത e.m.f ഇൻഡക്റ്ററിൽകൂടിയുള്ള വൈദ്യുതപ്രവാഹത്തെ ചെറുക്കുകയും ചെയ്യുന്നു. ഈ പ്രക്രീയയെ സെൽഫ് ഇൻഡക്ഷൻ എന്നു പറയുന്നു.
ഇൻഡക്റ്റർ നിർമ്മിക്കാൻ ഉപയോഗിച്ച ചാലകം, കോയിലിലെ ചുരുളുകളുടെ എണ്ണം, ചാലകത്തിന്റെ കനം എന്നിവ ഇൻഡക്റ്റൻസിനെ തീരുമാനിക്കുന്ന ഘടകങ്ങളാണ്. ഒരു കോയിലിന്റെ ഇൻഡക്റ്റൻസ് വർദ്ധിപ്പിക്കാനായി, കോയിലിനുള്ളിൽ പച്ചിരുമ്പ് വയ്ക്കാറുണ്ട്. ഇങ്ങനെ കോയിലിന്റെ ഇൻഡക്റ്റൻസ് മെച്ചപ്പെടുത്താൻ വയ്ക്കുന്ന വസ്തുക്കളെ കോർ (core) എന്നു വിളിക്കുന്നു.
എകകം
ഇൻഡക്റ്റൻസ് അളക്കുന്ന ഏകകമാണ് ഹെൻറി (Henry - H). ജോസഫ് ഹെൻറി (1797-1878) എന്ന ഭൗതികശാസ്ത്രജ്ഞന്റെ സ്മരണാർത്ഥമാണ് ഈ ഏകകം ഉപയോഗിക്കുന്നത്.
ഒരു കോയിലിൽ (ഇൻഡക്റ്റർ) കൂടിയുള്ള വൈദ്യുതപ്രവാഹതീവ്രത 1 ആംപിയർ / സെക്കൻഡ് എന്ന നിരക്കിൽ മാറുമ്പോൾ അതിൽ 1 വോൾട്ട് e.m.f പ്രേരിതമാക്കപ്പെട്ടാൽ, ആ കോയിലിന്റെ ഇൻഡക്റ്റൻസ് 1 H( ഒരു ഹെൻറി ) എന്നു പറയാം.
ഹെൻറി എന്ന ഏകകം വളരെ വലുതായതിനാൽ സാധാരണയായി മില്ലി ഹെൻറിയിലാണ്(milli Henry-mH) കോയിലുകളുടെ ഇൻഡക്റ്റൻസ് പ്രതിപാദിക്കുന്നത്.
ഇലക്ട്രിക് സർക്കീട്ടിൽ
വൈദ്യുതപ്രവാഹതീവ്രതയിൽ ഉണ്ടാകുന്ന ഏതൊരു മാറ്റത്തെയും ചെറുക്കുന്ന ഒരു ഉപകരണമാണ് ഇൻഡക്റ്റർ. നേർധാരാവൈദ്യുതിയ്ക്ക് ഇൻഡക്റ്റർ യാതൊരു പ്രതിരോധവും (കോയിലിനു വളരെ ചെറിയ ഓമിക്ക് പ്രതിരോധം ഉണ്ടെന്നോർക്കുക) നൽകുന്നില്ല. എന്നാൽ പ്രത്യാവർത്തിധാരാ വൈദ്യുതിക്കു ഇൻഡക്റ്റർ വളരെ വലിയ പ്രതിരോധമാണ് നൽകുന്നത്. പ്രത്യാവർത്തിധാരാ വൈദ്യുതിക്ക് ഇൻഡക്റ്റർ നൽകുന്ന ഈ പ്രതിരോധത്തെ ഇൻഡക്റ്റീവ് റിയാക്റ്റൻസ് എന്നു പറയുന്നു. ഈ റിയാക്റ്റൻസ് പ്രത്യാവർത്തിധാരാ വൈദ്യുതിയുടെ ആവൃത്തി വർദ്ധിക്കുന്നതിനനുസരിച്ച് വർദ്ധിക്കും.
വർഗ്ഗം:ഇലക്ട്രോണിക് ഉപകരണങ്ങൾ
സൗമ്യ വധക്കേസ്
സൗമ്യ എന്ന പെൺകുട്ടി 2011 ഫെബ്രുവരി ഒന്നിന് ട്രെയിൻ യാത്രയ്ക്കിടെ ആക്രമിക്കപ്പെട്ടതിനെ തുടർന്ന് കൊല്ലപ്പെട്ട സംഭവമാണ് സൗമ്യ വധക്കേസ്. എറണാകുളത്തു നിന്നും ഷൊർണൂർക്ക് പോകുകയായിരുന്ന തീവണ്ടിയിലെ വനിതാ കമ്പാർട്ട്‌മെന്റിൽ വെച്ചാണ് സൗമ്യ ആക്രമിക്കപ്പെട്ടത്. തമിഴ്നാട് സ്വദേശിയായ ഗോവിന്ദസ്വാമി എന്നയാൾ സൗമ്യയെ ട്രെയിനിൽ നിന്നും പുറത്തേക്ക് തള്ളിയിട്ട് അതിക്രൂരമായ ബലാത്സംഗത്തിനു വിധേയയാക്കിയെന്നും വീഴ്ചയുടെയും അതിക്രമത്തിന്റെയും ഭാഗമായി സൗമ്യ കൊല്ലപ്പെട്ടുവെന്നുമായിരുന്നു പോലീസിന്റെ കണ്ടെത്തൽ. ആക്രമണത്തിൽ ഗുരുതരമായി പരിക്കേറ്റ സൗമ്യ ഫെബ്രുവരി ആറിന് തൃശൂർ മെഡിക്കൽ കോളേജിൽ വെച്ച് മരിച്ചു.
വിചാരണ
തൃശൂർ അതിവേഗ കോടതിയിൽ നടന്ന ഈ കേസിന്റെ വിചാരണയിൽ പ്രതിയ്ക്കെതിരെ ആരോപിക്കപ്പെട്ടിരുന്ന 15 കുറ്റങ്ങളിൽ കൊലപാതകം, ബലാത്സംഗം, മോഷണം തുടങ്ങിയവ സംശയാതീതമായി തെളിഞ്ഞിരിക്കുന്നതായി വെളിപ്പെടുത്തിയ ജഡ്ജി രവീന്ദ്രബാബു പ്രസ്താവിച്ചു. പ്രതി ജീവിച്ചിരിക്കുന്നത് സമൂഹത്തിലെ സ്ത്രീകൾക്ക് ഭീഷണിയാണെന്ന് കോടതി നിരീക്ഷിച്ചു. അപൂർവങ്ങളിൽ അപൂർവമായ സംഭവമാണിതെന്ന് കോടതി കണ്ടെത്തി. 2011 നവംബർ 11 ന് പ്രതിക്ക് വധശിക്ഷയ്ക്ക് പുറമെ ജീവപര്യന്തം തടവും ഒരുലക്ഷം രൂപ പിഴയും കോടതി വിധിച്ചു. കൊലപാതകം, ബലാത്സംഗം, വനിതാ കമ്പാർട്ടുമെന്റിൽ അതിക്രമിച്ച് കടക്കൽ തുടങ്ങിയ കുറ്റങ്ങൾക്കാണ് ശിക്ഷ. പ്രതി മുമ്പും ശിക്ഷിക്കപ്പെട്ടിരുന്നുവെന്ന് കോടതി കണ്ടെത്തി.
തൃശ്ശൂർ അതിവേഗ കോടതിയിൽ പതിനൊന്നു ദിവസം കൊണ്ട് പൂർത്തിയാകുമെന്നു കരുതിയ വിചാരണ നടപടികൾ അഞ്ചുമാസം കൊണ്ടാണ് പൂർത്തിയായത്. ദൃക്‌സാക്ഷികളില്ലാതിരുന്ന കേസിൽ സാക്ഷിമൊഴികളുടേയും സാഹചര്യത്തെളിവുകളുടേയും അടിസ്ഥാനത്തിലാണ് വിചാരണ പൂർത്തിയാക്കിയത്. ആകെ 82 സാക്ഷികളെയാണ് പ്രതിഭാഗം വിസ്തരിച്ചത്. നാൽപ്പതിമൂന്നോളം തൊണ്ടിയും 101 രേഖകളും കേസിലേക്കായി കോടതിയിൽ സമർപ്പിച്ചു. 1000 ഏടുള്ള കുറ്റപത്രമാണ് പോലീസ് അന്വേഷണം പൂർത്തിയാക്കി സമർപ്പിച്ചത്.
കേരളാ ഹൈക്കോടതി തൃശ്ശൂർ അതിവേഗ കോടതിയുടെ വിധിന്യായം ശരിവച്ചു. സുപ്രീം കോടതി കൊലപാതകക്കുറ്റം സംശയാതീതമായി തെളിയിക്കാൻ പ്രോസികുഷന് കഴിഞ്ഞില്ലെന്നു വിധിക്കുകയും അതിനു നൽകിയ വധശിക്ഷ ഏഴുവർഷത്തെ കഠിനതടവായി കുറക്കുകയും ചെയ്തു. എന്നാൽ ബലാത്സംഗക്കുറ്റം അംഗീകരിക്കുകയും ഗുരുതരമായി പരുക്കേറ്റുകിടന്ന ഇരയോടു കാണിച്ച ക്രൂരത കണക്കിലെടുത്ത് കീഴ്കോടതി അതിനു നല്കിയ ജീവപര്യന്തം തടവുശിക്ഷയും അംഗീകരിച്ചു. രണ്ടു ശിക്ഷകളും ഒരുമിച്ചു അനുഭവിച്ചാൽ മതിയാകും.
സുപ്രീം കോടതി ആറംഗ ബെഞ്ച് ഏപ്രിൽ 28, 2017ൽ കേരള ഗവണ്മെന്റ് നൽകിയ തിരുത്തൽ ഹർജിയും തള്ളിക്കളഞ്ഞു.
അവലംബം
വർഗ്ഗം:കേരളത്തിലെ കൊലക്കേസുകൾ വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ
അമാൽറിക്ക്
അമാൽറിക്ക് I
ജ്യേഷ്ഠസഹോദരനായ ബാൾഡ്വിനെ (III) തുടർന്ന് 1164-ൽ രാജാവായി. ഈജിപ്റ്റിനെ കീഴടക്കാൻ നൂറുദ്ദീനോട് ഇദ്ദേഹം അഞ്ചു സംവത്സരക്കാലം നിരന്തരം യുദ്ധം ചെയ്തു. ഈജിപ്തിലെ ഖലീഫയുടെ നിര്യാണത്തെത്തുടർന്ന് (1171) നൂറുദ്ദീന്റെ സൈന്യാധിപനായ ഷർക്കിന്റെ അനന്തരവനായ സാലാവുദ്ദീൻ ഈജിപ്തിൽ രാജാവായതോടുകൂടി അമാൽറിക്കിനു തന്റെ ലക്ഷ്യം ഉപേക്ഷിക്കേണ്ടിവന്നു. ബൈസാന്തിയൻ സാമ്രാജ്യവുമായി അടുത്തബന്ധം പുലർത്തുന്നതിൽ അമാൽറിക്ക് പ്രത്യേകം നിഷ്കർഷിച്ചു. അമാൽറിക്ക് ഒരു പണ്ഡിതൻ കൂടിയായിരുന്നതായി കരുതപ്പെടുന്നു. 1174-ൽ അമാൽറിക്ക് നിര്യാതനായി.
അമാൽറിക്ക് II
സൈപ്രസിലെയും ജറുസലേമിലെയും രാജാവ്. സൈപ്രസിലെ രാജാവ് നിര്യാതനായപ്പോൾ അദ്ദേഹത്തിന്റെ സഹോദരനായ അമാൽറിക്ക് സൈപ്രസിലെ രാജാവായി. അമാൽറിക്ക് I-ന്റെ പുത്രിയായ ഇസബെല്ലയെ ആണ് അമാൽറിക്ക് II വിവാഹം ചെയ്തിരുന്നത്. അമാൽറിക്ക് I-ന്റെ നിര്യാണത്തോടെ (1174) അമാൽറിക്ക് II ജറുസലേമിലെയും രാജാവായി. ഈജിപ്തുമായി ഇദ്ദേഹം അഞ്ചുകൊല്ലത്തെ അനാക്രമണ സന്ധിയുണ്ടാക്കി, സമാധാനം സ്ഥാപിച്ചു (1198). ഈ സന്ധി വീണ്ടും ആറു കൊല്ലത്തേക്ക് (1204) പുതുക്കുകയുണ്ടായി. 1205-ൽ അമാൽറിക്ക് II നിര്യാതനായി. തുടർന്ന് ജറുസലേമിന്റെ ഭരണാവകാശം ഇസബെല്ലയുടെ പുത്രിയായ മേരിക്കു ലഭിച്ചു. സൈപ്രസിലെ ഭരണാവകാശം അമാൽറിക്ക് II-ന്റെ പുത്രനായ ഹഗ്ഗിനു ലഭിക്കുകയുണ്ടായി.
പട്ട്
right|thumb|പട്ടുവസ്ത്രം പ്രകൃതിദത്തമായ ഒരുതരം മാംസ്യനാരാണ്‌ സിൽക്ക് അഥവാ പട്ട്. പൊതുവേ അറിയപ്പെടുന്ന തരം പട്ട് പട്ടുനൂൽപ്പുഴുവിന്റെ കൊക്കൂണിൽ നിന്നുമാണ്‌ നിർമ്മിക്കുന്നത്. തുണി നെയ്യുന്നതിനാണ്‌ പട്ട് പൊതുവേ ഉപയോഗിക്കുന്നത്. മിക്ക സമൂഹങ്ങളിലും വളരെ വിലമതിക്കുന്ന തുണിയാണ് പട്ട്. പട്ടുനൂൽപ്പുഴുവിന്റെ കൊക്കൂണിൽ നിന്നുമെടുക്കുന്ന അസംസ്കൃത പട്ടിനെ നൂറ്റ് നൂലാക്കി ഈ നൂലുകൊണ്ടാണ് പട്ടുതുണി നെയ്യുന്നത്.
ചരിത്രം
ബി.സി.ഇ. 5000 ആണ്ടിനടുത്ത് ചൈനയിലാണ് പട്ട് നിർമ്മാണം ആദ്യമായി തുടങ്ങിയത്. ആയിരക്കണക്കിന് വർഷങ്ങളോളം പട്ട് നിർമ്മാണത്തിനുള്ള ഈ വിദ്യ ചൈനക്കാർ അതീവരഹസ്യമായി സൂക്ഷിച്ചുപോന്നു ‌.
പട്ടുപാത (സിൽക്ക് റൂട്ട്)
ചൈനയിൽ നിന്നുമുള്ള ചില സഞ്ചാരികൾ അവരുടെ യാത്രയിൽ പട്ട് കൈയിൽ കരുതിയിരുന്നു. ചൈനീസ് സഞ്ചാരികളുടെ ഈ പാതകൾ കാലക്രമേണ പട്ടുപാത (സിൽക്ക് റൂട്ട്) എന്ന് അറിയപ്പെട്ടു right|thumb|300px|പട്ടുപാതകൾ - കരമാർഗ്ഗവും ജലമാർഗ്ഗവും യഥാക്രമം ചുവപ്പ്, നീല എന്നീ നിറങ്ങളിൽ കാണിച്ചിരിക്കുന്നു ചൈനയിലെ ഭരണാധികാരികൾ, ഇറാനിലേയും പശ്ചിമേഷ്യയിലേയും രാജാക്കന്മാർക്ക് പട്ട് സമ്മാനമായി കൊടുത്തയച്ചിരുന്നു. അവിടെ നിന്നും പട്ടിന്റെ പ്രസിദ്ധി യുറോപ്പിലേക്കും വ്യാപിച്ചു. ക്രിസ്തുവർഷാരംഭമായപ്പോഴേക്കും റോമിലെ ഭരണാധികാരികളുടേയും ധനികരുടേയും ഇടയിൽ പട്ടുവസ്ത്രം ആഢ്യതയുടെ പ്രതീകമായി. ചൈനയിൽ നിന്നും റോം വരെ ദുർഘടമായ പാതയിലൂടെ എത്തിക്കേണ്ടിയിരുന്നതിനാൽ ഇവിടെ പട്ട് വളരെ വിലപിടിച്ച ഒന്നായിരുന്നു. ഇതിനു പുറമേ പട്ടുപാതയിലുടനീളം കച്ചവടക്കാർ കടന്നുപോകുന്നതിന് തദ്ദേശീയർ പ്രതിഫലം വാങ്ങുകയും ചെയ്തിരുന്നു. ചില രാജാക്കന്മാർ ഈ പാതയുടെ വലിയ ഭാഗങ്ങളുടെ നിയന്ത്രണം കൈയടക്കുകയും കച്ചവടക്കാരിൽ നിന്നും നികുതിപിരിക്കുകയും ചെയ്തിരുന്നു. പകരം അവരുടെ അതിർത്തി കടക്കുന്നതു വരെ കച്ചവടക്കാർക്ക് സംരക്ഷണം നൽകുകയും ചെയ്തു. .
പട്ടുപാത നിയന്ത്രണം കൈയാളിയിരുന്നവരുടെ കൂട്ടത്തിൽ മുൻപന്തിയിൽ നിൽക്കുന്നത് ക്രിസ്ത്വാബ്ദത്തിന്റെ തുടക്കത്തിൽ മദ്ധ്യേഷ്യയും വടക്കുപടിഞ്ഞാറൻ ഇന്ത്യയും ഭരിച്ചിരുന്ന കുശാനരായിരുന്നു. പട്ടുപാതയുടെ പ്രധാനമാർഗം, ഇന്നത്തെ അഫ്ഘാനിസ്താന്റെ വടക്കുള്ള പ്രദേശങ്ങളായ പുരാതന സോഗ്ദിയയിലൂടെയായിരുന്നെങ്കിലും (ഇന്നത്തെ നഗരങ്ങളായ സമർഖണ്ഡ്, ബുഖാറ തുടങ്ങിയവ ഈ പ്രധാന പാതയിൽ നിലകൊള്ളുന്നു) ‌ കുശാനരുടെ ഭരണകാലത്ത് പട്ടുപാതയുടെ ഒരു ശാഖ മദ്ധ്യേഷ്യയിൽ നിന്നും തെക്കോട്ട് അതായത് സിന്ധൂനദിയുടെ അഴിമുഖത്തുള്ള തുറമുഖങ്ങളിലേക്ക് നീണ്ടു. ഈ തുറമുഖങ്ങളിൽ നിന്നും ഈജിപ്ഷ്യൻ ചെങ്കടലിലൂടെ റോമാസാമ്രാജ്യത്തിലേക്ക് പട്ടും മറ്റു ചരക്കുകളും കപ്പൽ വഴി കയറ്റി അയച്ചിരുന്നു. റോമൻ സാമ്രാജ്യവും പാർത്തിയയുമായുള്ള യുദ്ധകാലത്ത് കടൽ‌മാർഗ്ഗമുള്ള ഈ പാതയുടെ പ്രാധാന്യം ഗണ്യമായി വർദ്ധിച്ചു.
പതിനാറാം നൂറ്റാണ്ടീൽ യൂറോപ്പും ഏഷ്യയും തമ്മിൽ കടൽമാർഗ്ഗം തുറക്കപ്പെട്ടതോടെ പട്ടുപാതയുടെ പ്രാധാന്യം കുറഞ്ഞു.
പട്ടുനിർമ്മാണം ഇന്ത്യയിൽ
ഇന്ത്യയിൽ ബനാറസ്, കാഞ്ചീപുരം തുടങ്ങിയ സ്ഥലങ്ങളിൽ പണ്ടുതന്നെ പട്ടുതുണി നിർമ്മാണം വേരോടി വളർന്നുകഴിഞ്ഞിരുന്നു. ബ്രിട്ടിഷുകാർ ഇന്ത്യയിലെ പട്ടുതുണി നിർമ്മാണത്തെ തളർത്താനായി ഇവിടത്തെ പട്ടുനെയ്ത്തുകാരുടെ വിരലുകൾ മുറിച്ചുകളയുകവരെ ചെയ്തിട്ടുണ്ട്.
അവലംബം
വർഗ്ഗം:വസ്ത്രധാരണം വർഗ്ഗം:നാരുകൾ വർഗ്ഗം:പട്ട് വർഗ്ഗം:പ്രാണിജന്യമായ ഉൽപ്പന്നങ്ങൾ
കേരളം - മണ്ണും മനുഷ്യനും
കേരളത്തിലെ മുൻ ധനകാര്യ മന്ത്രിയും പ്രമുഖ കമ്മ്യൂണിസ്റ്റ് നേതാവുമായ തോമസ് ഐസക്ക് രചിച്ച ഗ്രന്ഥമാണ് കേരളം - മണ്ണും മനുഷ്യനും. 1989-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. കേരള ശാസ്ത്ര സാഹിത്യ പരിഷത്താണ് പുസ്തകത്തിന്റെ പ്രസാധകർ.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:കേരള ശാസ്ത്ര സാഹിത്യ പരിഷത്ത് പ്രസിദ്ധീകരിച്ച പുസ്തകങ്ങൾ
ഖുദീരാം ബോസ്
ഇന്ത്യൻ സ്വാതന്ത്ര്യസമരത്തിലെ ബംഗാളിൽ നിന്നുള്ള ഒരു സ്വാതന്ത്ര്യ സമര സേനാനിയായിരുന്നു ഖുദിറാം ബോസ് (ক্ষুদিরাম বসু Khudiram Boshu) (3 ഡിസംബർ 1889 - 19 ഓഗസ്റ്റ് 1908). ഇന്ത്യൻ സ്വാതന്ത്ര്യസമരത്തിലെ യുവനേതാക്കളിലൊരാളായിരുന്നു അദ്ദേഹം. പതിനെട്ടു വയസ്സും, എട്ടുമാസവും, എട്ടു ദിവസവും പ്രായമുള്ളപ്പോഴായിരുന്നു ഖുദിറാമിനെ ബ്രിട്ടീഷുകാർ തൂക്കിലേറ്റിയത്.
വിപ്ലവ പ്രവർത്തനങ്ങൾ
1900 തുടക്കത്തിൽ അരബിന്ദോയും, സിസ്റ്റർ നിവേദിതയും തുടർച്ചയായി മിഡ്നാപ്പൂർ സന്ദർശിച്ച് പ്രഭാഷണങ്ങൾ നടത്തുമായിരുന്നു. ഖുദിരാമുൾപ്പടെയുള്ള യുവാക്കൾ കൂടുതലായി ദേശീയപ്രസ്ഥാനങ്ങളോട് അടുത്തു.
തന്റെ ഗുരുവായ സത്യേന്ദ്രനാഥ് ബോസിൽ നിന്നും, ഭഗവദ്‌ഗീതയിൽ നിന്നും ബോസ് തന്റെ വിപ്ലവചിന്തകൾ കൂടുതലായി ഉൾക്കൊണ്ടു. ബ്രിട്ടീഷുകാർക്കെതിരെയുള്ള യുദ്ധത്തിൽ പ്രധാനമായും ബംഗാളിന്റെ വിഭജനത്തിനെതിരായിരുന്നു, തന്റെ പതിനാറാമത്തെ വയസ്സിൽ സ്വാതന്ത്ര്യസമരത്തിലേക്ക് ഇദ്ദേഹം എത്തി. ഈ പ്രായത്തിൽ തന്നെ പോലീസുകാരെ വധിക്കുക എന്ന ഉദ്ദേശത്തോടെ പോലീസ്സ്റ്റേഷനിൽ ഖുദീരാം ബോംബുകൾ സ്ഥാപിച്ചു. മൂന്ന് വർഷങ്ങൾക്ക് ശേഷം മുസഫ്ഫനഗർ എന്ന സ്ഥലത്ത് കിംഗ്സ്ഫോർഡ് പ്രഭുവിനെതിരെ ബോംബ് എറിഞ്ഞ് കൊല്ലാൻ ശ്രമിച്ച കേസിൽ ഇദ്ദേഹത്തെ പോലീസ് അറസ്റ്റ് ചെയ്തു.
മുസ്സാഫർപൂർ അക്രമം
ബീഹാറിലെ മോത്തിജ്ഹിൽ എന്ന സ്ഥലത്തായിരുന്നു ഖുദീരാം എത്തിപ്പെട്ടത്. അവിടെ അടുത്തുള്ള ഒരു ധർമ്മശാലയിൽ താമസവും, ആൾമാറാട്ടത്തിന്റെ ഭാഗമായി ഹരേൻ ശങ്കർ എന്ന അപരനാമവും സ്വീകരിച്ചു. ആദ്യത്തെ കുറേ ദിവസം, കിങ്സ്ഫോ‍ഡിന്റെ ദിനചര്യ പഠിക്കുവാനായാണ് ഖുദിരാം ശ്രദ്ധിച്ചത്. ക്ലബ്ബിലേക്കും, തിരികേ വീട്ടിലേക്കും പോകുന്ന വഴിയും, സമയവുമെല്ലാം ഖുദിരാം മനപാഠമാക്കി, അയാളെ വകവരുത്താനുള്ള പ്രാഥമിക പദ്ധതിയും തയ്യാറാക്കി.
1908 ഏപ്രിൽ 30 ന് കിങ്സ്ഫോ‍ഡ് വരുന്നതും കാത്ത് ഖുദീരാം യൂറോപ്യൻ ക്ലബിനു പുറത്തു കാത്തു നിന്നു. 8:30 ന് കിങ്സ്ഫോ‍ഡിനേയും വഹിച്ചുകൊണ്ടുള്ള വാഹനം പുറത്തേക്കു വന്നപ്പോൾ ഖുദീരാം ഒരു കൈയ്യിൽ തോക്കും ചൂണ്ടിക്കൊണ്ട്, വാഹനത്തിനുനേരെ ബോംബെറിഞ്ഞു. വാഹനം കത്തിയെരിഞ്ഞു, എന്നാൽ ഖുദീരാം പ്രതീക്ഷിച്ചതുപോലെ, അതിൽ കിങ്സ്ഫോഡ് ഉണ്ടായിരുന്നില്ല. മുസ്സാഫർപൂർ കോടതിയിലെ അഭിഭാഷകനായിരുന്ന ബാരിസ്റ്റർ കെന്നിയുടെ ഭാര്യയും കുഞ്ഞുമായിരുന്നു ആ വാഹനത്തിലുണ്ടായിരുന്നത്.
രാത്രിയോടെ, പോലീസ് അക്രമികൾക്കായി തിരച്ചിൽ തുടങ്ങി. അക്രമികളെക്കുറിച്ച് വിവരം നൽകുന്നവർക്കോ, ജീവനോടെ അല്ലാതെയോ പിടിക്കുന്നവർക്കോ സർക്കാർ ആയിരം രൂപ പാരിതോഷികം പ്രഖ്യാപിച്ചു. ഖുദീറാമിന്റെ പിടിക്കാനായി പോലീസ് എല്ലാ റെയിൽവേസ്റ്റേഷനിലും കാത്തു നിന്നു. എന്നാൽ ഖുദീറാം റെയിൽവേ ഗതാഗതമാർഗ്ഗമായി സ്വീകരിക്കാതെ ഗ്രാമപ്രദേശങ്ങളിലൂടെ കാൽനടയായി തന്റെ ലക്ഷ്യസ്ഥാനത്തേക്കു നടന്നു. 25 മൈലോളം കാൽനടയായി ഒരിടത്തും നിൽക്കാതെ സഞ്ചരിച്ച ഖുദീറാം അവസാനം കുടിക്കാൻ കുറച്ചു വെള്ളത്തിനായി ആൾപെരുമാറ്റം കുറവുള്ള വൈനി സ്റ്റേഷനിലേക്കു ചെന്നു. ഖുദീറാമിന്റെ മുഴിഞ്ഞവേഷവും, പാദരക്ഷകളില്ലാത്ത കാൽപാദവും കണ്ട് സംശയം തോന്നിയ രണ്ടു പോലീസുകാർ ഖുദീറാമിന്റെ ചോദ്യം ചെയ്യാൻ ആരംഭിച്ചു. അവരോടെതിർത്ത ഖുദീറാമിന്റെ കയ്യിൽ നിന്നും കൈത്തോക്കു താഴെ വീണു, ഇതു കണ്ട പോലീസ് ഖുദീറാമിനെ കീഴ്പെടുത്തി. രണ്ട് കൈത്തോക്കുകളും, 37 വട്ടം വെടിവെക്കാനുള്ള തിരകളും, മുപ്പതു രൂപയും ഖുദീറാമിന്റെ കയ്യിൽ നിന്നും പോലീസ് കണ്ടെടുത്തു.
വിചാരണ, വധശിക്ഷ
വിചാരണക്കുശേഷം, ജഡ്ജി ഖുദീറാമിന് വധശിക്ഷ വിധിച്ചു. ഒരു പുഞ്ചിരിയോടെയാണ് ഖുദീറാം തന്റെ വിധി വായിച്ചു കേട്ടത്. തനിക്കു കുറച്ചു കൂടി സമയം ലഭിച്ചാൽ ജഡ്ജിയെ ബോംബു നിർമ്മാണം പഠിപ്പിക്കാൻ കഴിഞ്ഞേനെ എന്നാണ് വിധിക്കു ശേഷം എന്തെങ്കിലും പറയാനുണ്ടോ എന്ന കോടതിയുടെ ചോദ്യത്തിനുത്തരമായി ഖുദീറാം പ്രതികരിച്ചത്. നിയമപ്രകാരം ഏഴു ദിവസത്തിനുള്ളിൽ അപ്പീൽ നൽകുവാൻ കഴിയുമായിരുന്നിട്ടും, ആ പ്രത്യേകാവകാശം ഖുദീറാം ആദ്യം വേണ്ടെന്നു വെക്കുകയായിരുന്നു. എന്നാൽ തന്റെ അഭിഭാഷകരുടെ അഭിപ്രായം കൂടി മാനിച്ച്, അപ്പീൽ നൽകാൻ ഖുദീറാം തയ്യാറായി. എന്നാൽ മേൽക്കോടതിയും ശിക്ഷ ശരി വെക്കുകയായിരുന്നു.
ഓഗസ്റ്റ് 19, 1908 ആറുമണിക്ക് ബോസിനെ തൂക്കിക്കൊല്ലുകയുണ്ടായി. പ്രസന്നവദനനായാണ് ഖുദീറാം കൊലമരത്തിലേക്ക് നടന്നു കയറിയതെന്ന് ദൃക്സാക്ഷികളെ ഉദ്ധരിച്ച് അമൃതബസാർ പത്രിക എന്ന പത്രം റിപ്പോർട്ടു ചെയ്യുകയുണ്ടായി. ബംഗാളി കവിയായിരുന്നു കാസി നസ്രുൾ ഇസ്ലാം, ഈ അത്ഭുത ബാലന്റെ ബഹുമാനാർത്ഥം ഒരു കവിത രചിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1889-ൽ ജനിച്ചവർ
ഇലി
ഇലി   അമേരിക്കൻ ഐക്യനാടുകളിലെ, നെവാഡ സംസ്ഥാനത്തെ വൈറ്റ് പൈൻ കൗണ്ടിയിൽ സ്ഥിതിചെയ്യുന്ന ഏറ്റവും വലിയ നഗരവും കൌണ്ടി ആസ്ഥാനവുമാണ്. പോണി എക്സ്പ്രസിനും സെൻട്രൽ ഓവർലാന്റ് സമാന്തരമായി ഒരു സ്റ്റേജ്കോച്ച് സ്റ്റേഷനായി സ്ഥാപിക്കപ്പെട്ടതാണിത്.
1906-ൽ ചെമ്പ് കണ്ടെത്തിയത് യു.എസ്. 50 ട്രാൻസ്കോണ്ടിനെൻറൽ ഹൈവേയുക്കു സമാന്തരമായുള്ള ഐക്യനാടുകളിലെ മറ്റ് പട്ടണങ്ങളേക്കാൾ കൂടുതൽ ഖനനപ്രവർത്തങ്ങൾ ഇവിടെ കേന്ദ്രീകരിക്കുന്നതിനു കാരണമായി.
അവലംബം
വർഗ്ഗം:നെവാഡയിലെ നഗരങ്ങൾ
ഗോ ഡാഡി
ഒരു വെബ്‌സൈറ്റ് ഡൊമൈൻ ലേഖാധികാരി ആണ് ഗോ ഡാഡി. വെബ്‌സൈറ്റ് രജിസ്ടേഷൻ, വെബ്‌സൈറ്റ് ഹോസ്റ്റ്, ഇന്റർനെറ്റ് അധിഷ്ഠിത ഇടപാടുകളുടെ സാങ്കേതിക വിദ്യയുടെ വില്പനയും, സേവനവും എന്നിവയാണ് ഇവരുടെ പ്രധാന പ്രവർത്തന മേഖല.
2021 ഡിസംബറിലെ കണക്കനുസരിച്ച്, ഗോ ഡാഡിയ്ക്ക് 21 ദശലക്ഷത്തിലധികം ഉപഭോക്താക്കളുണ്ട് കൂടാതെ ലോകമെമ്പാടുമായി 6,600-ലധികം ജീവനക്കാരുമുണ്ട്. ടിവിയിലും പത്രങ്ങളിലും പരസ്യം നൽകുന്നതിന് കമ്പനി മുൻപന്തിയിലാണ്. ഗോ ഡാഡി അനാശാസ്യമായ ബിസിനസ്സ് രീതികളും സെൻസർഷിപ്പുമായി ബന്ധപ്പെട്ട നിരവധി വിവാദങ്ങളിൽ പെട്ടിട്ടുണ്ട്.
ചരിത്രം
1997ൽ ജോമാക്സ് ടെക്നോളജീസ് എന്ന പേരിൽ ബോബ് പാർസൺസ് ആണ് ഗോ ഡാഡി എന്ന സ്ഥാപനം ആരംഭിച്ചത്. ഇതിനു മുമ്പ് ബോബ് പാർസൺസ് പാർസൺസ് ടെക്നോളജീസ് എന്ന ഒരു സ്വകാര്യ സോഫ്റ്റ്‌വെയർ സ്ഥാപനം ആരംഭിച്ചിരുന്നു. ജോമാക്സ് ടെക്നോളജീസ് എന്ന പേരിനേക്കാൾ കൂടുതൽ സ്വീകാര്യമായ ഒരു പേര് എന്ന തീരുമാനത്തിന്റെ ഫലമായി 1999ൽ ഒരു ജീവനക്കാരൻ ബിഗ് ഡാഡി എന്ന പേര് നിർദ്ദേശിച്ചെങ്കിലും, ആ പേരിലുള്ള വെബ്‌സൈറ്റ് ഡൊമൈൻ ലഭ്യമല്ലാത്തതിനാൽ പാർസൺസ് ഗോ ഡാഡി എന്ന പേര് നിർദ്ദേശിക്കുകയും ആ ഡൊമൈൻ വാങ്ങിക്കുകയും ചെയ്തു. . ഈ പേര് തിരഞ്ഞെടുക്കാനുള്ള കാരണമായി പാർസൺസ് പറഞ്ഞത്, ഇത് ജനങ്ങളെ ചിരിപ്പിക്കുകയും, ഓർക്കുവാൻ സഹായിക്കുകയും ചെയ്യും എന്നാണ്. ഗോ ഡാഡി സ്ഥാപിക്കുന്നതിന് മുമ്പ്, പാർസൺസ് തന്റെ സാമ്പത്തിക സോഫ്റ്റ്‌വെയർ സേവന കമ്പനിയായ പാർസൺസ് ടെക്‌നോളജിയെ 1994-ൽ 65 മില്യൺ ഡോളറിന് ഇന്റുഇറ്റി(Intuit)-ന് വിറ്റിരുന്നു. സ്വകാര്യ ഇക്വിറ്റി ഫണ്ടുകൾ, കെകെആർ, സിൽവർ ലേക്ക്, ടെക്നോളജി ക്രോസ്ഓവർ വെഞ്ചേഴ്‌സ് എന്നിവയിൽ നിന്ന് 2011-ൽ ഗോ ഡാഡി തന്ത്രപരമായ നിക്ഷേപം സ്വീകരിച്ചു.
കമ്പനിയുടെ ആസ്ഥാനം 2021 ഏപ്രിൽ വരെ അരിസോണയിലെ സ്കോട്ട്‌സ്‌ഡെയ്‌ലിലായിരുന്നു, തുടർന്ന് അരിസോണയിലെ ടെമ്പെയിലേക്ക് മാറ്റി.
അവലംബം
വർഗ്ഗം:ഇന്റർനെറ്റ് കമ്പനികൾ
ഹീത്രൂ അന്താരാഷ്ട്ര വിമാനത്താവളം
ലണ്ടനിലെ ഒരു പ്രധാന വിമാനത്താവളമാണ് ഹീത്രൂ അന്താരാഷ്ട്ര വിമാനത്താവളം. ലണ്ടൻ-ഹീത്രൂ എന്നും ഈ വിമാനത്താവളം അറിയപ്പെടുന്നു.
ഹാമേറ്റ് അസ്ഥി
ഹാമേറ്റ് അസ്ഥി (അൺസിഫോം അസ്ഥി) കൈക്കുഴയിലെ ആപ്പിന്റെ ആകൃതിയുള്ള ഒരസ്ഥിയാണ്. ഈ ആകൃതിയും കൊളുത്ത് പോലെ ഇതിൽ നിന്ന് മുഴച്ചു നിൽക്കുന്ന ഒരു ഭാഗവും കാരണം ഈ അസ്ഥി തിരിച്ചറിയാൻ എളുപ്പമാണ്.
കൂളിമുട്ടം
തൃശ്ശൂർ ജില്ലയിലെ കൊടുങ്ങല്ലൂർ താലൂക്കിന്റെ മധ്യഭാഗത്തുള്ള ഒരു തീരദേശഗ്രാമമാണ് കൂളിമുട്ടം. ചരിത്രപ്രസിദ്ധമായ തൃക്കണാമതിലകത്തിനു സമീപം അറബിക്കടലിനോട് ചേർന്നാണ് ഈ ഗ്രാമം സ്ഥിതി ചെയ്യുന്നത്. പ്രാണിയാട് പള്ളിയും സുബ്രഹ്മണ്യകോവിലും കിള്ളികുളങ്ങര ശ്രീ ധർമ്മദേവ ക്ഷേത്രവും കൂളിമുട്ടത്ത് നിലകൊള്ളുന്നു. ഗ്രാമത്തിലൂടെ കടന്നു പോകുന്ന ടിപ്പുസുൽത്താൻ റോഡ് (അഴീക്കോട് - ചാമക്കാല റോഡ്) കൂളിമുട്ടത്തെ തൊട്ടടുത്തുള്ള കൊടുങ്ങല്ലൂരുമായും അഴീക്കോടുമായും വടക്ക് മണപ്പുറവുമായും ബന്ധിപ്പിക്കുന്നു. മതിലകം ഗ്രാമപഞ്ചായത്തിൽ ഉൾപ്പെട്ട ഈ പ്രദേശം കൈപ്പമംഗലം നിയോജകമണ്ഡലത്തിലാണ് ഉൾപ്പെടുന്നത്.
ഹാമേറ്റ് അസ്ഥി
കാർപൽ അസ്ഥികളിൽ മീഡിയൽ വശത്തായി താഴെയാണ് ഹാമേറ്റിന്റെ സ്ഥാനം. ഇത്ന്റെ ബേസ് ഭാഗം താഴേയ്ക്ക് നോക്കി നാലാമതും അഞ്ചാമതും മെറ്റാകാർപൽ അസ്ഥികളുമായി ചേർന്നാണിരിക്കുന്നത്. ഇതിന്റെ തലഭാഗം (അപെക്സ്/apex) മുകൾ/ലാറ്ററൽ വശങ്ങളിലേയ്ക്ക് നോക്കിയിരിക്കുന്നു. ഈ അസ്ഥി മറ്റു സസ്തനികളിലും കാണപ്പെടുന്നുണ്ട്. ഉരഗങ്ങളിലെയും ഉഭയജീവികളിലെയും നാലാമത് ഡിസ്റ്റൽ കാർപൽ അസ്ഥിക്ക് സമാനമാണ് ഹാമേറ്റ്.
ലാറ്റിൻ ഭാഷയിലെ ഹാമേറ്റസ് (കൊളുത്ത്) എന്ന വാക്കിൽ നിന്നാണ് ഹാമേറ്റിന് ഈ പേരുണ്ടായത്.
പ്രതലങ്ങൾ
ആറു പ്രതലങ്ങളാണ് ഹാമേറ്റിനുള്ളത്:
കൂളിമുട്ടം
പേരിന്റെ ഉല്പത്തി
അന്യദേശ കൂലിത്തൊഴിലാളികളായിരുന്ന ആളുകൾ കൂലിവേല കഴിഞ്ഞ് ഒത്ത് കൂടിയിരുന്ന സ്ഥലം എന്നത് ദ്യോതിപ്പിക്കുന്ന “കൂലിമുട്ടം” എന്ന പേര് പിന്നീട് കൂളിമുട്ടം എന്നായിത്തീർന്നു എന്ന് കരുതപ്പെടുന്നു. യഥാർത്തത്തിൽ ഇപ്പോൾ കൂളിമുട്ടം സ്ഥലം സ്ഥിതി ചെയ്യുന്നത് പ്രാണിയാട് പള്ളിയുടെ ആല് (കൂളിമുട്ടം ആൽ) പരിസരത്താണ് എന്ന് കരുതപ്പെടുന്നു. കാദിക്കോട്, ഊമൻതറ, എമ്മാട്, പൊക്ലായ്, നെടുംപറമ്പ്, തട്ടുങ്ങല്, ത്രിവേണി, ഭജനമഠം,കുളിമുട്ടം ആല്, എന്നീ സ്ഥലങ്ങൾ കൂടി ചേർന്നതാണ് കൂളിമുട്ടം.
ഹാമേറ്റ് അസ്ഥി
ക്ലിനിക്കൽ പ്രത്യേകത
ഗോൾഫ് കളിക്കാർ പന്തടിക്കാൻ ഗോൾഫ് ക്ലബ് ചുഴറ്റുമ്പോൾ അബദ്ധത്തിൽ തറയിൽ കൊണ്ടാൽ സാധാരണ പൊട്ടാറുള്ള അസ്ഥിയാണ് ഹാമേറ്റ്. ചിലപ്പോൾ എക്സ് റേ പരിശോധനയിൽ ഈ പൊട്ടൽ കണ്ടെത്താൻ സാധിച്ചില്ലെന്നിരിക്കും. എന്തിലെങ്കിലും മുറുകെ പിടിക്കുമ്പോൾ വേദന തോന്നുകയും അസ്ഥിക്ക് മുകളിൽ വേദന തോന്നുകയുമാണ് പ്രധാന ലക്ഷണങ്ങൾ. അൾനാർ നാഡിയിൽ അസ്വസ്ഥതയും തോന്നാടുണ്ട്. ചെറുവിരലിലും ഭാഗികമായി മോതിരവിരലിലും (അൾനാർ വശത്തെ 1 1/2 വിരലുകൾ) മരവിപ്പും ബലക്ഷയവും തോന്നൽ ലക്ഷണങ്ങളാണ്.
കൂളിമുട്ടം
അവലംബം
പുസ്തകം : തൃക്കണാമതിലകപ്പെരുമ-കേശവ.ജി.കൈമൾ
ഹാമേറ്റ് അസ്ഥി
ക്ലിനിക്കൽ പ്രത്യേകത
ബേസ് ബോൾ കളിക്കാർക്കും ഈ പരിക്കുണ്ടാകാറുണ്ട്. പല പ്രഫഷണൽ ബേസ് ബോൾ കളിക്കാർക്കും ഈ അസ്ഥി എടുത്തു മാറ്റേണ്ടി വന്നിട്ടുണ്ട്. "വിൽസന്റെ കൈക്കുഴ" എന്നും ഇതിനെ വിളിക്കാറുണ്ട്.
കൂളിമുട്ടം
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഹാമേറ്റ് അസ്ഥി
ക്ലിനിക്കൽ പ്രത്യേകത
ഹാമേറ്റ് അസ്ഥിയിൽ കാൽസ്യം നിറയുന്നത് (കാൽസിഫിക്കേഷൻ) എക്സ് റേ പരിശോധനയിലൂടെ കാണുന്നത് ഓർത്തോഡോണ്ടിക്സ് വിദഗ്ദ്ധർ ചികിത്സ തിരഞ്ഞെടുക്കാൻ ഉപയോഗിക്കാറുണ്ട്.
അവലംബം
വർഗ്ഗം:കൈ അസ്ഥികൾ
ഫോസ്ഫോറിലേഷൻ
രസതന്ത്രത്തിൽ ഫോസ്ഫോറിയൽ ഗ്രൂപ്പിന്റെ തന്മാത്രകളുടെ കൂട്ടിച്ചേർക്കലാണ് ഫോസ്ഫോറിലേഷൻ. ബയോളജിയിലെ പല സെല്ലുലാർ പ്രക്രിയകളിലും ഡൈഫോസ്ഫോറിലേഷൻ നിർണ്ണായകഭാഗമാണ്. ഫോസ്ഫോറിലേഷനിൽ പ്രോട്ടീൻ പ്രവർത്തനം വളരെ പ്രധാനമാണ്, കാരണം ഈ പരിവർത്തനങ്ങളിൽ ഏകദേശം പകുതിയോളം എൻസൈമുകളെ പ്രവർത്തിപ്പിക്കുന്നു. അങ്ങനെ അവയുടെ പ്രവർത്തനം ക്രമീകരിക്കുന്നു. നിരവധി പ്രോട്ടീനുകൾ (യൂകാരിയോട്ടിൽ ) പ്രോട്ടിയോമിലെ 1/3 മുതൽ 2/3 ഇടയിൽ) പല ഷുഗറുകളും, ലിപിഡുകളും മറ്റ് തന്മാത്രകളും പോലെ താൽക്കാലികമായി ഫോസ്ഫൊറിലേഷനുമായി ബന്ധപ്പെട്ടിരിക്കുന്നു.
പുറം കണ്ണികൾ
വർഗ്ഗം:കോശജീവശാസ്ത്രം വർഗ്ഗം:ഫോസ്ഫറസ് വർഗ്ഗം:സെൽ സിഗ്നലിംഗ്
കാക്കശ്ശേരി ഭട്ടതിരി
കോഴിക്കോട്ടു (മാനവിക്രമൻ) ശക്തൻതമ്പുരാന്റെ(ഭരണകാലം: 1467-75) സമകാലീനനായിരുന്ന പണ്ഡിതനാണ് കാക്കശ്ശേരി ഭട്ടതിരി. തൃശൂർ ജില്ലയിലെ ഗുരുവായൂരിനടുത്ത കാക്കശ്ശേരി ഗ്രാമത്തിൽ ജനിച്ച ഇദ്ദേഹം‌ ബാല്യത്തിൽ തന്നെ അത്യന്തം ബുദ്ധിമാനായിരുന്നു. അദ്ദേഹത്തിനു മൂന്നു വയസ്സായപ്പോൾ അച്ഛൻ മരിച്ചു. ദീക്ഷക്കാലത്തു ബലിയിട്ടു പിണ്ഡം കൊണ്ടുവന്നുവച്ചു കൈകൊട്ടുമ്പോൾ പിണ്ഡം കൊത്തിത്തിന്നാനായി വരുന്ന കാക്കകളെ കണ്ടാൽ തലേദിവസം വന്നിരുന്നവയെയും അല്ലാത്തവയെയും പ്രത്യേകം ചൂണ്ടിക്കാണിച്ചുകൊണ്ട് ആ ബ്രാഹ്മണശിശു തന്റെ അമ്മയോടു പറയുക പതിവായിരുന്നു. അദ്ദേഹത്തിനു "കാക്കശ്ശേരി" എന്ന പേരു സിദ്ധിച്ചതു ഇതു നിമിത്തമാണ്.
പൊന്നാനി താലൂക്കിൽ, ബ്രഹ്മകുളം അംശത്തിൽ കാക്കശ്ശേരി എന്ന ദേശത്തുണ്ടായിരുന്ന 'കാക്കശ്ശേരി' എന്ന നമ്പൂതിരി ഇല്ലത്തിൽ ജനിച്ച വ്യക്തിയായിരുന്നു 'കാക്കശ്ശേരി ഭട്ടതിരി' എന്നാണ് ഉള്ളൂരിന്റെ നിഗമനം. ബലിപിണ്ഡം കൊത്തിതിന്നുവാൻ വന്ന കാക്കകളെ തിരിച്ചറിഞ്ഞത് കൊണ്ടാണ് 'കാക്കശ്ശേരി ഭട്ടതിരി' എന്ന പേരുണ്ടായത് എന്നത് വെറും കെട്ടുകഥയാണെന്ന് അദ്ദ്ദേഹം അഭിപ്രായപ്പെടുന്നു. ഇതിനു തെളിവായി കാക്കശ്ശേരി ഭട്ടതിരിയുടെ കൃതിയായ വസുമതിമാനവിക്രമത്തിലെ വരികളെ ചൂണ്ടികാണിക്കുന്നു. കാക്കശ്ശേരി ഭട്ടതിരിയുടെ യഥാർത്ഥനാമം ദാമോദരൻ എന്നായിരുന്നു എന്നും ഇതേകൃതിയെ ആധാരമാക്കി ഉള്ളൂർ നിരീക്ഷിക്കുന്നുണ്ട്.
ഉദ്ദണ്ഡൻ എന്ന പണ്ഡിതനെ തർക്കത്തിൽ തോല്പിച്ചതാണ് ഇദ്ദേഹത്തിന്റെ പ്രശസ്തിക്ക് കാരണം. ഇദ്ദേഹത്തിന്റെ ജീവിതകാലത്തെക്കുറിച്ചു തക്കതായ ലക്ഷ്യമൊന്നും കാണുന്നില്ല. എങ്കിലും കൊല്ലവർ‌ഷം അറുനൂറിനും(പതിനഞ്ചാം നൂറ്റാണ്ട്) എഴുനൂറിനും(പതിനാറാം നൂറ്റാണ്ട്) മദ്ധ്യേ ആണെന്നു ഊഹിക്കുന്നു. ഈ ഭട്ടതിരിക്ക് സന്തതിയുണ്ടാകാൻ ഇടയാകാഞ്ഞതുകൊണ്ടും വേറെ പുരു‌ഷന്മാർ ആ ഇല്ലത്ത് ഇല്ലാതെയിരുന്നതുകൊണ്ടും അദ്ദേഹത്തിന്റെ കാലം കഴിഞ്ഞതോടുകൂടി ആ ഇല്ലം അന്യംനിന്നു പോവുകയും ചെയ്തു.
അവലംബം
വർഗ്ഗം:പുരാതനകേരളത്തിലെ പണ്ഡിതർ
ഫാഹിയാൻ
ലഘുചിത്രം
നാലാം നൂറ്റാണ്ടിൽ ജീവിച്ചിരുന്ന പ്രസിദ്ധനായ ചൈനീസ് സഞ്ചാരിയാണ്‌ ഫാഹിയാൻ. ഭാരതത്തേയും ചൈനയേയും കൂട്ടിയിണക്കിയ ആദ്യത്തെ കണ്ണിയായി ഫാഹിയാനെ ചരിത്രകാരന്മാർ കരുതിവരുന്നു. ചൈനയിലെ ബുദ്ധസന്യാസിയയിരുന്ന കുമാരജീവന്റെ ശിഷ്യനായ ഫാഹിയാൻ ബുദ്ധമതതത്വങ്ങൾ അടങ്ങിയ ഗ്രന്ഥങ്ങൾ ശേഖരിക്കാനും ശാക്യമുനി ജീവിച്ചിരുന്ന പുണ്യഭൂമി സന്ദർശിക്കാനുമായാണ്‌ ഇന്ത്യയിലെത്തിയത്. ഗുപ്തസാമ്രാജ്യത്തിന്റെ കാലത്താണ്‌ ഫാഹിയാൻ ഇന്ത്യ സന്ദർശിച്ചത്. ഗുപ്തഭരണത്തെക്കുറിച്ചുള്ള വിവരങ്ങൾ ഇദ്ദേഹത്തിന്റെ കുറിപ്പുകളിൽ നിന്നും ലഭിച്ചിട്ടുണ്ട്.
ജീവിത രേഖ
ചൈനയിലെ ഇന്നത്തെ ഷാൻഡി പ്രദേശത്ത് ക്രി.വ.374 ലാണ്‌ ഫാഹിയാൻ ജനിച്ചത്. അച്ഛനും അമ്മയും ബുദ്ധമതവിശ്വാസികളായിരുന്നു. ക്രി.വ. 399 ലാണ്‌ ഫാഹിയാൻ ഭാരതത്തിലേക്ക് പുറപ്പെട്ടത്.ഭാരതം സന്തർശിച്ച ആദ്യ ചീന സഞ്ചാരിയാനു ഫാഹിയാൻ (അവലംബം:PSC Bullettin)
മടക്കയാത്ര
ഫാഹിയാൻ നാട്ടിലേക്കുള്ള തന്റെ മടക്കയാത്ര ബംഗാളിൽ നിന്നുള്ള ഒരു കച്ചവടക്കപ്പലിലാണ് നടത്തിയത്. ആദ്യ രണ്ടു ദിവസത്തെ യാത്രക്കുശേഷം കടൽ പ്രക്ഷുബ്ധമായി. കച്ചവടക്കാർ കപ്പൽ മുങ്ങാതിരിക്കുന്നതിന് കപ്പലിലെ സാമാനങ്ങളെല്ലാം കടലിൽ വലിച്ചെറിയാൻ തുടങ്ങി. തന്റെ വിലപിടിച്ച സാധനങ്ങളെല്ലാം കടലിൽ വലിച്ചെറിഞ്ഞ ഫാ ഹിയാൻ താൻ ശേഖരിച്ച ഗ്രന്ഥങ്ങളും ബുദ്ധപ്രതിമകളും മാത്രം കൈയിൽ സൂക്ഷിച്ചു. 13 ദിവസങ്ങൾക്കു ശേഷമാണ് കൊടുങ്കാറ്റ് ശമിച്ചത്. പുറപ്പെട്ട് 90 ദിവസങ്ങൾക്കു ശേഷമാണ് സംഘം ഇന്തോനേഷ്യയിലെ ജാവയിലെത്തിയത്. അഞ്ചുമാസക്കാലം ജാവയിൽ തങ്ങിയ ഫാ ഹിയാൻ അവിടെ നിന്നും മറ്റൊരു കച്ചവടക്കപ്പലിൽ ചൈനക്കു തിരിച്ചു ‌.
കുറിപ്പുകൾ
വർഗ്ഗം:ഇന്ത്യയിലെത്തിയ സഞ്ചാരികൾ
സ്വാതന്ത്ര്യസമരം (ഗ്രന്ഥം)
എം.എൻ. സത്യാർത്ഥി രചിച്ച ഗ്രന്ഥമാണ് സ്വാതന്ത്ര്യസമരം. 1990-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഓട്ടോകാഡ്
വ്യവസായത്തിൽ, ആർക്കിടെക്റ്റുകൾ, പ്രോജക്റ്റ് മാനേജർമാർ, എഞ്ചിനീയർമാർ, ഗ്രാഫിക് ഡിസൈനർമാർ, സിറ്റി പ്ലാനർമാർ, മറ്റ് പ്രൊഫഷണലുകൾ എന്നിവർ ഓട്ടോകാഡ് ഉപയോഗിക്കുന്നു. 1994-ൽ ലോകമെമ്പാടുമുള്ള 750 പരിശീലന കേന്ദ്രങ്ങൾ വഴി ഇതിന് വേണ്ട പിന്തുണ നൽകി.
ആമുഖം
1977-ൽ ആരംഭിച്ച ഒരു പ്രോഗ്രാമിൽ നിന്നാണ് ഓട്ടോകാഡ് ഉരുത്തിരിഞ്ഞത്, തുടർന്ന് 1979ൽ പുറത്തിറങ്ങി ഇന്ററാക്റ്റ് കാഡ്,  ഓട്ടോഡെസ്‌കിന്റെ ആദ്യകാല രേഖകളിൽ മൈക്രോകാഡ് എന്നും പരാമർശിക്കപ്പെടുന്നു, ഇത് ഓട്ടോഡെസ്‌കിന് (അന്ന് മരിഞ്ചിപ്പ് സോഫ്റ്റ്‌വെയർ) മുമ്പ് എഴുതിയതാണ്. ഓട്ടോഡെസ്‌ക് സഹസ്ഥാപകനായ മൈക്കൽ റിഡിൽ ഇത് രൂപീകരിച്ചത്.
ഓട്ടോഡെസ്കിന്റെ ആദ്യ പതിപ്പ് 1982 കോംഡെക്സിൽ പ്രദർശിപ്പിക്കുകയും ഡിസംബറിൽ പുറത്തിറക്കുകയും ചെയ്തു. സിപി/എം(CP/M)-80 കമ്പ്യൂട്ടറുകൾ ഓട്ടോകാഡിനെ പിന്തുണയ്ക്കുന്നു. ഓട്ടോഡെസ്കിന്റെ മുൻനിര ഉൽപ്പന്നമെന്ന നിലയിൽ, 1986 മാർച്ചോടെ ഓട്ടോകാഡ് ലോകമെമ്പാടുമുള്ള ഏറ്റവും സർവ്വവ്യാപിയായ കാഡ് പ്രോഗ്രാമായി മാറി. 2022-ലെ റിലീസ് വിൻഡോസിനുള്ള ഓട്ടോകാഡിനെ 36-ാമത്തെ പ്രധാന പതിപ്പും മാക്കിനുള്ള ഓട്ടോകാഡിന്റെ പതിപ്പ് തുടർച്ചയായ 12-ാം വർഷവും പുറത്തിറക്കി. ഓട്ടോകാഡിന്റെ നേറ്റീവ് ഫയൽ ഫോർമാറ്റ് .dwg ആണ്. കാഡ് ഡാറ്റ പ്രസിദ്ധീകരിക്കുന്നതിനായി ഓട്ടോഡെസ്ക് വികസിപ്പിച്ച് പ്രമോട്ട് ചെയ്യുന്ന ഫോർമാറ്റായ .dwf-നുള്ള പിന്തുണ ഓട്ടോകാഡ് ഉൾപ്പെടുത്തിയിട്ടുണ്ട്.
അവലംബം
വിഭാഗം:കമ്പ്യൂട്ടർ സഹായത്താൽ രൂപകല്പ്പന ചെയ്യാനുള്ള പ്രോഗ്രാമുകൾ
സുലൈമാൻ
ഭാരതത്തിലും ചൈനയിലും സഞ്ചരിച്ചിട്ടുമുള്ള പേർഷ്യക്കാരനായ വ്യാപാരിയുമാണ്‌ സുലൈമാൻ. 9-ാം നൂറ്റാണ്ടു മുതൽ 15-ാം നൂറ്റാണ്ടുവരെയുള്ള കലഘട്ടത്തിൽ വളരെയധികം മുസ്ലീം സഞ്ചാരികൾ കേരളത്തിൽ വരികയും സഞ്ചാരക്കുറിപ്പുകൾ എഴുതുകയും ചെയ്തിട്ടുണ്ട്. അക്കൂട്ടത്തിൽ പ്രമുഖനാണ്‌ സുലൈമാൻ. സ്ഥാണുരവിവർമ്മയുടെ കാലത്താണ്‌ അദ്ദേഹം കേരളത്തിലെത്തിയത്. ക്രി.വ. 851 ലാണ്‌ അദ്ദേഹം യാത്രാവിവരണം പ്രസിദ്ധീകരിച്ചത്. എന്നാൽ അദ്ദേഹം രചിച്ച ഗ്രന്ഥം നഷ്ടപ്പെട്ടുപോവുകയും പിന്നീട് പത്താം ശതകത്തിന്റെ പൂർ‌വ്വാർദ്ധത്തിൽ അബൂസൈദ് അദ്ദേഹത്തിന്റെ വിവരണങ്ങൾ പരിശോധിച്ച് സ്വയം പ്രസിദ്ധീകരിക്കുകയും ചെയ്തതാണ്‌ ഇന്ന് ലഭ്യമായിട്ടുള്ള സുലൈമാന്റെ വിവരണം എന്നറിയപ്പടുന്നത്.
ചെങ്കുളം അണക്കെട്ട്
കേരളത്തിലെ ഇടുക്കി ജില്ലയിൽ വെള്ളത്തൂവൽ പഞ്ചായത്തിലെ മുതുവാൻകുടിയിൽ മുതിരപ്പുഴയാറിന്റെ പോഷക നദിയായ ആനച്ചാൽ പുഴക്ക് കുറുകെ സ്ഥിതി ചെയുന്ന അണക്കെട്ടാണ് ചെങ്കുളം അണക്കെട്ട്. ചെങ്കുളം ജലവൈദ്യുതപദ്ധതിയുടെ ഭാഗമായി 144.50 മീറ്റർ നീളവും, 27 മീറ്റർ ഉയരവുമുള്ള ഈ അണക്കെട്ട് 1957ൽ നിർമ്മിക്കപ്പെട്ടു. 48 മെഗാ വാട്ട് ശേഷിയുള്ള വൈദ്യുതോല്പാദന നിലയവും ഇതിനോടൊപ്പം സ്ഥിതി ചെയുന്നു.
വൈദ്യുതി ഉത്പാദനം
പള്ളിവാസൽ ജലവൈദ്യുതപദ്ധതിയിൽ നിന്നും പുറത്തുവിടുന്ന വെള്ളം ഒരു തുരങ്കം വഴി ഇവിടെ എത്തിക്കുന്നു. ഇവിടെ ശേഖരിക്കപ്പെടുന്ന വെള്ളം പെൻസ്റ്റോക്ക് പൈപ്പ് വഴി  വെള്ളത്തൂവലിൽ ഉള്ള ചെങ്കുളം പവർഹൗസിൽ എത്തിച്ചു 12 മെഗാവാട്ടിന്റെ 4 ടർബൈനുകൾ ഉപയോഗിച്ച് 48 മെഗാവാട്ട് വൈദ്യുതി ഉത്പ്പാദിപ്പിക്കുന്നു. 1955 പദ്ധതി നിലവിൽ വന്നു. 2002ൽ പദ്ധതി നവീകരിച്ചു 48 മെഗാവാട്ടിൽ നിന്ന് 51.2 മെഗാവാട്ടായി ഉയർത്തി. നിലവിൽ വാർഷിക ഉൽപ്പാദനം 182 MU ആണ്.
അവലംബങ്ങൾ
വർഗ്ഗം:കേരളത്തിലെ അണക്കെട്ടുകൾ വർഗ്ഗം:മുതിരപ്പുഴയിലെ അണക്കെട്ടുകൾ വർഗ്ഗം:കേരളത്തിലെ ജലവൈദ്യുതപദ്ധതികൾ
കേരളീയത-ചരിത്രമാനങ്ങൾ
എം.ആർ. രാഘവവാരിയർ രചിച്ച ഗ്രന്ഥമാണ് കേരളീയത-ചരിത്രമാനങ്ങൾ. 1991-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളഗ്രന്ഥങ്ങൾ
സഞ്ജയൻ
പ്രശസ്തനായ ഒരു മലയാള സാഹിത്യകാരനാണ് സഞ്ജയൻ. സഞ്ജയൻ എന്നത് തൂലികാനാമമാണ്, യഥാർത്ഥ‍ നാമം മാണിക്കോത്ത് രാമുണ്ണിനായർ (എം. ആർ. നായർ) എന്നാണ്. (ജനനം: 1903 ജൂൺ 13 - മരണം: 1943 സെപ്റ്റംബർ 13). തലശ്ശേരിക്കടുത്ത് 1903 ജൂൺ 13-നു ജനിച്ചു. തന്റെ കൃതികളിൽ സഞ്ജയൻ, പാറപ്പുറത്തു സഞ്ജയൻ, പി.എസ്. എന്നിങ്ങനെ പലപേരിലും അദ്ദേഹം സ്വയം പരിചയപ്പെടുത്തുന്നുണ്ട്.
കുടുംബം
1903 ജൂൺ 13-ന് തലശ്ശേരിക്കടുത്ത് ഒതയോത്ത് തറവാട്ടിൽ മാടാവിൽ കുഞ്ഞിരാമൻ വൈദ്യരുടെയും പാറുവമ്മയുടെയും മകനായാണ് സഞ്ജയൻ ജനിച്ചത്. പിതാവ് തലശ്ശേരി ബാസൽ മിഷൻ ഹൈ സ്കൂളിൽ മലയാളം വിദ്വാനായിരുന്നു. കടത്തനാട്ടു രാജാവ് കല്പിച്ചുകൊടുത്ത സ്ഥാനപ്പേരായിരുന്നു വൈദ്യർ എന്നത്. കവിയും ഫലിതമർമ്മജ്ഞനും സംഭാഷണചതുരനുമായിരുന്ന കുഞ്ഞിരാമൻവൈദ്യർ നാല്പത്തിരണ്ടാം വയസ്സിൽ മരിച്ചുപോയി. അച്ഛന്റെ കാലശേഷം രാവുണ്ണിയും സഹോദരങ്ങൾളുംമാടാവ് വിട്ട് ഒതയോത്തേക്കു മടങ്ങി.
വൈദ്യരുടെ രണ്ടാമത്തെ പുത്രനായിരുന്നു രാമുണ്ണി. രണ്ടു വയസ്സിനു മൂപ്പുള്ള, മൂത്തമകൻ കരുണാകരൻനായർ റവന്യൂ വകുപ്പിൽ തഹസീൽദാരായിരുന്നു. നല്ല കവിതാവാസനയുണ്ടായിരുന്ന കരുണാകരൻ നായർ രാമുണ്ണിനായർ മരിക്കുന്നതിനു് ഒന്നര വർഷം മുമ്പേ മരിച്ചുപോയി.
എം.ആറിന്റെ ഇളയ സഹോദരിയായിരുന്നു പാർവ്വതി എന്ന പാറുക്കുട്ടി. എം. ആറിനു വളരെയധികം വാത്സല്യമുണ്ടായിരുന്ന അനുജത്തിയെ പി. കുട്ടി എന്നായിരുന്നു അദ്ദേഹം വിളിച്ചിരുന്നതു്. കോഴിക്കോട്ടു സാമൂതിരി ഹൈ സ്കൂൾ ഹെഡ്മാസ്റ്ററായിരുന്ന പി. കുഞ്ഞിരാമൻനായരായിരുന്നു പാറുക്കുട്ടിയുടെ ഭർത്താവു്.
വൈദ്യരുടെ അകാലചരമത്തിനുശേഷം ഏറെ വർഷങ്ങൾ കഴിഞ്ഞപ്പോൾ, വേണ്ടപ്പെട്ടവരുടെ നിർബന്ധത്തിനു വഴങ്ങി സഞ്ജയന്റെ അമ്മ പിണറായി പുതിയ വീട്ടിൽ ഡോ. ശങ്കരൻ നായരെ പുനർവിവാഹം ചെയ്തു. ഇങ്ങനെ കുഞ്ഞിശങ്കരൻ, ബാലകൃഷ്ണൻ, ശ്രീധരൻ എനീ പേരുകളിൽ മൂന്നു് അനുജന്മാരെക്കൂടി രാമുണ്ണിയ്ക്ക് ലഭിച്ചു.
വിദ്യാഭ്യാസം
തലശ്ശേരി ബ്രാഞ്ച് സ്കൂൾ, തലശ്ശേരി ബ്രണ്ണൻ കോളേജ്, പാലക്കാട് വിക്ടോറിയാ കോളേജ്, ചെന്നൈ ക്രിസ്ത്യൻ കോളേജ്, തിരുവനന്തപുരം ലോ കോളേജ് എന്നവിടങ്ങളിലാണ് പഠിച്ചത്. 1919-ൽ പാലക്കാട് വിക്ടോറിയാ കോളേജിൽ അദ്ദേഹം ഇന്റർമീഡിയറ്റിനു ചേർന്നു.
സാഹിത്യപ്രവർത്തനം
1927-ൽ ലിറ്ററേച്ചർ ഓണേഴ്സ് ജയിച്ച സഞ്ജയൻ 1936-ലാണ് പ്രശസ്തമായ "സഞ്ജയൻ" എന്ന ഹാസ്യസാഹിത്യമാസിക ആരംഭിക്കുന്നത്. 1938 മുതൽ 1942 വരെ മലബാർ ക്രിസ്ത്യൻ കോളേജിൽ അദ്ധ്യാപകനായിരുന്ന കാലത്താണ് വിശ്വരൂപം എന്ന ഹാസ്യസാഹിത്യമാസിക പ്രസിദ്ധീകരിക്കുന്നത്. 1935 മുതൽ 1942 വരെ കോഴിക്കോട് കേരളപത്രികയുടെ പത്രാധിപനായിരുന്ന സഞ്ജയന്റെ പ്രധാനകൃതികൾ സാഹിത്യനികഷം (രണ്ട് ഭാഗങ്ങൾ), സഞ്ജയൻ (ആറ് ഭാഗങ്ങൾ), ഹാസ്യാഞ്ജലി, ഒഥല്ലോ (വിവർത്തനം) തുടങ്ങിയവയാണ്. അദ്ദേഹത്തിന്റെ സഞ്ജയോപഖ്യാനമെന്ന കവിതയും പ്രസിദ്ധമാണ്. കുഞ്ചൻ നമ്പ്യാർക്കു ശേഷമുള്ള മലയാളത്തിലെ വലിയ ഹാസ്യസാമ്രാട്ടായിട്ടാണ് സഞ്ജയൻ അറിയപ്പെടുന്നത്. കവി, പത്രപ്രവർത്തകൻ, നിരൂപകൻ, തത്ത്വചിന്തകൻ, ഹാസ്യപ്രതിഭ എന്നീ നിലകളിൽ പ്രശസ്തനായിരുന്നു. പരിഹാസപ്പുതുപനിനീർച്ചെടിക്കെടോ ചിരിയത്രേ പുഷ്പം,ശകാരം മുള്ളു താൻ എന്ന അഭിപ്രായക്കാരനായിരുന്നു അദ്ദേഹം.
കെ.എസ്. അച്യുതൻ
ആദ്യ കേരള നിയമസഭ അംഗമായിരുന്ന ഒരു രാഷ്ട്രീയ പ്രവർത്തകനായിരുന്നു '''കെ.എസ്. അച്യുതൻ'''(16 മേയ് 1915 - ജൂലൈ 1983). നാട്ടിക നിയോജകമണ്ഡലത്തിൽ നിന്നും കോൺഗ്രസ് പ്രതിനിധിയായാണ് അച്യുതൻ ഒന്നാം കേരള നിയമസഭയിൽ എത്തിയത്. പതിനാറാം വയസിൽ കോൺഗ്രസിൽ പ്രവേശിച്ച അച്യുതൻ ധാരാളാം സമരങ്ങളിൽ പങ്കെടുത്തിട്ടുണ്ട്. വൈക്കം സത്യാഗ്രഹം, ഖാദി മൂവ്മെന്റ്, തൊട്ടുകൂടായ്മയെക്കെതിരേയുള്ള പ്രക്ഷോഭങ്ങൾ എന്നിവ അവയിൽ ചിലതാണ്. പത്രപ്രവർത്തനത്തിലും താല്പര്യം കാണിച്ചിരുന്ന അച്യുതൻ കലാകായികരംഗത്തും തന്റെ കഴിവുകൾ തെളിയിച്ചിരുന്നു.
അവലംബം
വർഗ്ഗം:1915-ൽ ജനിച്ചവർ വർഗ്ഗം: 1983-ൽ മരിച്ചവർ വർഗ്ഗം:മേയ് 16-ന് ജനിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഒന്നാം കേരള നിയമസഭാംഗങ്ങൾ
സഞ്ജയൻ
അവലംബം
വർഗ്ഗം:1903-ൽ ജനിച്ചവർ വർഗ്ഗം: 1943-ൽ മരിച്ചവർ വർഗ്ഗം:ജൂൺ 13-ന് ജനിച്ചവർ വർഗ്ഗം:സെപ്റ്റംബർ 13-ന് മരിച്ചവർ
വർഗ്ഗം:മലയാള ഹാസ്യസാഹിത്യകാരന്മാർ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ വർഗ്ഗം:മലയാളം പത്രപ്രവർത്തകർ
ഒരു യോഗിയുടെ ആത്മകഥ
1946 ൽ പരമഹംസ യോഗാനന്ദൻ തന്റെ ജീവിതകഥയായ ആത്മകഥ ഒരു യോഗിയുടെ കഥ പ്രസിദ്ധീകരിച്ചു. അതിനുശേഷം ഇത് 45 ഭാഷകളിലേക്ക് വിവർത്തനം ചെയ്യപ്പെട്ടു. 1999-ൽ "ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട 100 ആത്മീയ പുസ്‌തകങ്ങളിൽ" ഒന്നായി ഫിലിപ്പ് സാലെസ്‌കിയും ഹാർപർകോളിൻസ് പ്രസാധകരും ചേർന്ന് വിളിച്ച ആത്മീയ എഴുത്തുകാരുടെ ഒരു സംഘം ഇതിനെ തിരഞ്ഞെടുത്തു. യോഗാനന്ദയുടെ പുസ്തകങ്ങളിൽ ഏറ്റവും പ്രചാരമുള്ളത് ഒരു യോഗിയുടെ ആത്മകഥയാണ്. അമേരിക്കൻ വേദം എഴുതിയ ഫിലിപ്പ് ഗോൾഡ്ബെർഗ് പറയുന്നതനുസരിച്ച്, "യോഗാനന്ദയുടെ പാരമ്പര്യത്തെ പ്രതിനിധീകരിക്കുന്ന സ്വയം-തിരിച്ചറിവ് ഫെലോഷിപ്പ്," ദശലക്ഷക്കണക്കിന് ആളുകളുടെ ജീവിതത്തെ മാറ്റിമറിച്ച പുസ്തകം "എന്ന മുദ്രാവാക്യം ഉപയോഗിക്കുന്നതിൽ ന്യായമുണ്ട്. ഇത് നാല് ദശലക്ഷത്തിലധികം കോപ്പികൾ വിറ്റു, എണ്ണുന്നു" .2006 ൽ, പ്രസാധകനായ സെൽഫ്-റിയലൈസേഷൻ ഫെലോഷിപ്പ്, ഒരു യോഗിയുടെ ആത്മകഥയുടെ 60-ാം വാർഷികം ആഘോഷിച്ചു "ആയിരക്കണക്കിന് ശിഷ്യന്മാർ ഇപ്പോഴും 'മാസ്റ്റർ' എന്ന് വിളിക്കുന്ന മനുഷ്യന്റെ പാരമ്പര്യത്തെ പ്രോത്സാഹിപ്പിക്കുന്നതിനായി രൂപകൽപ്പന ചെയ്ത നിരവധി പദ്ധതികൾ." ഒരു യോഗിയുടെ ആത്മകഥ, യോഗാനന്ദന്റെ പ്രബുദ്ധതയ്‌ക്കായുള്ള ആത്മീയ തിരയലിനെ വിവരിക്കുന്നു, കൂടാതെ തെരേസ് ന്യൂമാൻ, ആനന്ദമയി മാ, വിശുദ്ധാനന്ദ പരമഹംസ, മോഹൻദാസ് ഗാന്ധി, സാഹിത്യത്തിലെ നോബൽ സമ്മാന ജേതാവ് രബീന്ദ്രനാഥ ടാഗോർ, പ്രശസ്ത സസ്യ ശാസ്ത്രജ്ഞൻ ലൂഥർ ബർബാങ്ക് (പുസ്തകം) മെമ്മറിയിൽ സമർപ്പിക്കുന്നു, പ്രശസ്ത ഇന്ത്യൻ ശാസ്ത്രജ്ഞൻ സർ ജഗദീഷ് ചന്ദ്രബോസ്, ഭൗതികശാസ് ത്രത്തിലെ നോബൽ സമ്മാന ജേതാവ് സർ സിവി രാമൻ. ഈ പുസ്തകത്തിലെ ശ്രദ്ധേയമായ ഒരു അധ്യായം "അത്ഭുതങ്ങളുടെ നിയമം" ആണ്, അവിടെ അദ്ദേഹം അത്ഭുതകരമായ വിജയങ്ങൾക്ക് ശാസ്ത്രീയ വിശദീകരണങ്ങൾ നൽകുന്നു. അദ്ദേഹം എഴുതുന്നു: "അസാധ്യമാണ്" എന്ന വാക്ക് മനുഷ്യന്റെ പദാവലിയിൽ പ്രാധാന്യം അർഹിക്കുന്നില്ല.